
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1397 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Ασφαλιστικής Λειτουργίας Οργανι¬ 
σμού Ασφάλισης Ελευθέρων Επαγγελματιών 

(Ο.Α.Ε.Ε.). 1 

Έγκριση σύναψης συμβάσεων μίσθωσης έργου στο 

Πνευματικό Κέντρο Δήμου Οινοφύτων. 2 

Έγκριση σύναψης συμβάσεων μίσθωσης έργου στο 
Ν.Π. Δημοτικός Αθλητικός Οργανισμός Δήμου 

Οινοφύτων. 3 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Κορώνειας. 4 

Έγκριση πρόσληψης προσωπικού με σύμβαση μίσθω¬ 
σης έργου στην Κοινοτική Αναπτυξιακή Επιχείρη¬ 
ση Κυριακίου. 5 


ΑΠΟΦΑΣΕΙ Σ 

Αριθ. Φ80000/7228/308 (1) 

Κανονισμός Ασφαλιστικής Λειτουργίας Οργανισμού 
Ασφάλισης Ελευθέρων Επαγγελματιών (Ο.Α.Ε.Ε.). 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της περ. β. της παρ. 3 του άρθρου 12 
του ν.2676/1999 (ΦΕΚ 1 Α'). 

2. Το π.δ. 258/2005 (ΦΕΚ 316 Α728.12.2005) «Καταστα¬ 
τικό του Οργανισμού Ασφάλισης Ελευθέρων Επαγγελ¬ 
ματικόν (Ο.Α.Ε.Ε.)». 

3. Το π.δ. 213/1992 (ΦΕΚ Α102) «Οργανισμός της Γενικής 
Γραμματείας Κοινωνικών Ασφαλίσεων». 

4. Το π.δ. 372/1995 (ΦΕΚ Α 201) «Μεταφορά της Γ ενικής 
Γραμματείας Κοινωνικών Ασφαλίσεων στο Υπουργείο 
Εργασίας». 

5. Το π.δ. 33/15.2.2006 (Α' 35) «Διορισμός μελών της 
Κυβέρνησης και Υφυπουργών». 

6. Τις διατάξεις της παρ.3 του άρθρου 2 του ν. 
1027/1980 σε συνδυασμό με τις Φ547/515/23.3.1994, 
Φ547/1597/22.11.1994, Φ547/1520/2.9.1995, Φ547/οικ.31/ 


14 Σεπτεμβρίου 2006 
22.1.1997, Φ547/οικ.804/1.8.1997, Φ547/1223/23.12.1999, 
Φ547/142/2.3.2000 και Φ547/ οικ.1597/12.11.2001 αποφά¬ 
σεις Υπουργείου Απασχόλησης και Κοινωνικής Προ¬ 
στασίας. 

7. Την υπ’ αριθμ. Υ1/10.3.2004 (Β, 513) απόφαση του 
Πρωθυπουργού «Μεταβολή τίτλων Υπουργείων και κα¬ 
θορισμός της σειράς τάξης των Υπουργείων». 

8. Την υπ’ αριθμ. 45/3/566/31.1.2005 απόφαση Δ.Σ. του 
Ο.Α.Ε.Ε. 

9. Τη γνωμοδότηση του Α' Κλιμακίου του Συμβουλί¬ 
ου Κοινωνικής Ασφάλισης των υπ’αριθμ. 5/2.3.2006 και 
6/8.3.2006 συνεδριάσεών του, αποφασίζουμε: 

Εγκρίνουμε τον Κανονισμό Ασφαλιστικής Λειτουργίας 
του Οργανισμού Ασφάλισης Ελεύθερων Επαγγελματιών 
(Ο.Α.Ε.Ε.) ως εξής: 


ΚΑΝΟΝΙΣΜΟΣ 

ΑΣΦΑΛΙΣΤΙΚΗΣ ΛΕΙΤΟΥΡΓΙΑΣ ΤΟΥ ΟΡΓΑΝΙΣΜΟΥ 

ΑΣΦΑΛΙΣΗΣ ΕΛΕΥΘΕΡΩΝ ΕΠΑΓΓΕΛΜΑΤΙΩΝ (ΟΑΕΕ) 

ΚΕΦΑΛΑΙΟ ΠΡΩΤΟ 

ΚΑΝΟΝΙΣΜΟΣ ΑΣΦΑΛΙΣΗΣ 
Άρθρο 1 

ΜΗΤΡΩΟ ΑΣΦΑΛΙΣΜΕΝΩΝ 

1. Στον Οργανισμό τηρείται Γ ενικό Μητρώο όλων των 
ασφαλισμένων σ’ αυτόν, κατ’ αύξοντα αριθμό και κατά 
Περιφερειακό Τμήμα με τους ασφαλισμένους της τοπι¬ 
κής του αρμοδιότητας, του οποίου ο τύπος θα καθορι¬ 
στεί με απόφαση του Διοικητικού Συμβουλίου. 

2. Στο Γ ενικό Μητρώο αναγράφονται τα στοιχεία των 
ασφαλισμένων, όπως αυτά αναφέρονται στην παρ. 3 του 
άρθρου 3 του παρόντος πλην του εδαφίου ε. 

3. Ο ασφαλισμένος υποχρεούται να αναγγέλλει στον 
Ο.ΑΈ.Ε. κάθε μεταβολή των στοιχείων που επηρεάζει 
την ασφάλιση, διαφορετικά ο Οργανισμός δεν ευθύ- 
νεται για την απώλεια δικαιωμάτων ή την δημιουργία 
υποχρεώσεων του ασφαλισμένου. 

4. Η αρμόδια Υπηρεσία του Οργανισμού υποχρεούται 
σε συνεχή ενημέρωση του Μητρώου με τις αναφερό- 
μενες στην παρ. 3 του παρόντος άρθρου μεταβολές 
του ασφαλισμένου, από την έναρξη μέχρι τη λήξη της 
ασφαλιστικής του σχέσης. 

Αρθρο 2 
ΕΥΡΕΤΗΡΙΑ 

Στον Οργανισμό τηρούνται ευρετήρια όλων των ασφα¬ 
λισμένων σ’ αυτόν, με απόλυτη σειρά κατά Περιφερειακό 
Τμήμα με τους ασφαλισμένους της τοπικής του αρμο¬ 
διότητας. Τα στοιχεία των ευρετηρίων είναι όμοια με 
εκείνα του Γενικού μητρώου, συμπεριλαμβανομένου και 
του αριθμού του Γ ενικού Μητρώου ασφαλισμένων. 

Αρθρο 3 

ΔΙΑΔΙΚΑΣΙΑ ΕΓΓΡΑΦΗΣ ΚΑΙ ΥΠΑΓΩΓΗΣ 
ΣΤΗΝ ΑΣΦΑΛΙΣΗ ΤΟΥ Ο.Α.Ε.Ε. 

ΕΝΟΤΗΤΑ Α' 

ΓΕΝΙΚΑ 

1. Οι προτιθέμενοι να ασκήσουν δραστηριότητα, υπα¬ 
γόμενη στην ασφάλιση του ΟΑΕΕ, υποχρεούνται να υπο¬ 
βάλλουν σ’ αυτόν αίτηση - δήλωση απογραφής, που θα 
συνοδεύεται από τα απαραίτητα δικαιολογητικά, είτε 
αυτοπροσώπως, είτε δια πληρεξουσίου. 

2. Σε κάθε περίπτωση τα αρμόδια όργανα πληροφο¬ 
ρούμενα την ύπαρξη ανασφάλιστων προσώπων, που 
υπάγονται στην υποχρεωτική ασφάλιση του Ο.Α.Ε.Ε. 
οφείλουν να προβαίνουν αυτεπάγγελτα, κατόπιν ελέγ¬ 
χου, στη σύνταξη απογραφικής δήλωσης για την εγ¬ 
γραφή στα Μητρώα. 

3. Η απογραφική δήλωση συντάσσεται από το αρμόδιο 
όργανο σε έντυπο του Οργανισμού και υπογράφεται 
από τον απογραφέα και τον απογραφόμενο, με αναγρα¬ 
φή οπωσδήποτε της ημερομηνίας που καταχωρήθηκε 
στο Μητρώο ασφαλισμένων. Τα στοιχεία που περιέχει 
είναι: 

α) Το επώνυμο, όνομα, πατρώνυμο, μητρώνυμο και επί 
εγγάμων γυναικών ή χηρών το οικογενειακό επώνυμο, το 
όνομα αυτών, το όνομα του συζύγου, τον τόπο και την 
ημερομηνία γέννησης, τον αριθμό και την ημεροχρονο- 
λογία έκδοσης της αστυνομικής ταυτότητας ή διαβα¬ 
τηρίου, τον ΑΦΜ, δ/νση κατοικίας, αριθμό τηλεφώνου, 
την οικογενειακή κατάσταση και τα ονοματεπώνυμα, 
τη συγγενική σχέση και τη χρονολογία γέννησης των 
προστατευομένων μελών της οικογένειας του απογρα- 
φομένου. 

β) Το είδος του επαγγέλματος, τη νομική μορφή της 
επιχείρησης, τη δ/νση του επαγγέλματος, αριθμό τη¬ 
λεφώνου επιχείρησης, τη δ/νση επικοινωνίας με τον 
Ο.Α.Ε.Ε. και προκειμένου για αυτοκινητιστές τον αριθμό 
διπλώματος. 

γ) Τον Αριθμό Μητρώου Ασφαλισμένου, το περιφε¬ 
ρειακό τμήμα, τον τομέα, τον ΑΜΚΑ, την ασφαλιστι¬ 
κή κατηγορία, το είδος της εγγραφής, το είδος της 
ασφάλισης, την ημερομηνία έναρξης της ασφάλισης, τη 
ημερομηνία εγγραφής, το χρονικό διάστημα απαλλαγής 
από τον κλάδο υγείας του Ο.Α.Ε.Ε., την χρονολογία 
που ασφαλίσθηκε για πρώτη φορά σε φορέα κύριας 


ασφάλισης, την ημερομηνία διαγραφής από τα Μητρώα 
Ασφαλισμένων του Ο.Α.Ε.Ε., την ημερομηνία επανεγγρα- 
φής στα Μητρώα, ασφαλιστικά στοιχεία σε χώρα ΕΕ ή 
χώρα με διμερή σύμβαση. 

δ) Στοιχεία που καθορίζονται στην υπ’αριθμ. 
οικ.48/410150/28.1.1993 υπουργική απόφαση, όπως ισχύει 
κάθε φορά και είναι αναγκαία για τη συμπλήρωση του 
δελτίου Αναγγελίας, προκειμένου να χορηγηθεί ο ΑΜΚΑ 
και να εκδοθεί η κάρτα Κοινωνικής Ασφάλισης, τα οποία 
δεν αναφέρονται στις ανωτέρω παραγράφους. 

ε) Κάθε άλλο στοιχείο που θα κριθεί αναγκαίο από 
την αρμόδια υπηρεσία του οργανισμού. 

ΕΝΟΤΗΤΑ Β' 

ΔΙΚΑΙΟΛΟΓΗΤΙΚΑ ΕΓΓΡΑΦΗΣ 

I) ΕΜΠΟΡΟΙ - ΕΠΑΓΓΕΛΜΑΤΙΕΣ - ΒΙΟΤΕΧΝΕΣ (ΑΤΟΜΙ¬ 
ΚΕΣ ΕΠΙΧΕΙΡΗΣΕΙΣ) 

1. Αίτηση - Απογραφική δήλωση. 

2. Φωτοαντίγραφο δελτίου αστυνομικής ταυτότητας ή 
διαβατηρίου και επί ομογενών της Αλβανίας (Βορειοη¬ 
πειρώτες) φωτοαντίγραφο ειδικού δελτίου ταυτότητος 
σε ισχύ. Επί αλλοδαπών Φυσικών Προσώπων εκτός χω¬ 
ρών Ε.Ε. και χωρών με τις οποίες έχουν συναφθεί δια¬ 
κρατικές συμβάσεις, φωτοαντίγραφο άδειας παραμονής 
και, όπου απαιτείται, σχετική άδεια εργασίας. 

3. Στοιχείο προσδιορισμού της έδρας και των τυχόν 
υποκαταστημάτων της επιχείρησης, που είναι: μισθω¬ 
τήριο συμβόλαιο ή υπεύθυνη δήλωση ν. 1599/1986 δωρε¬ 
άν παραχώρησης χώρου θεωρημένα από την αρμόδια 
Δ.Ο.Υ. του εκμισθωτή ή τίτλος ιδιοκτησίας. 

Σε περίπτωση υπεκμίσθωσης ή παραχώρησης χρήσης, 
απαιτείται κατάθεση συμφωνητικού μεταξύ του υπεκμι- 
σθωτή και του μισθωτή. 

Αρχική μίσθωση που έληξε κατά τους όρους της μι¬ 
σθωτικής σύμβασης θεωρείται παραταθείσα μέχρι το 
χρόνο που καθορίζεται ως ελάχιστος από τις εκάστοτε 
ισχύουσες διατάξεις περί εμπορικών μισθώσεων. 

Σε περίπτωση που δηλώνεται ως επαγγελματική στέ¬ 
γη η κατοικία και από το περιεχόμενο του μισθωτηρίου 
δεν παρέχεται δυνατότητα χρησιμοποίησης του μισθίου 
ως επαγγελματικού χώρου, αρκεί η υπεύθυνη δήλω¬ 
ση ν. 1599/1986 του μισθωτή, στην οποία θα δηλώνεται 
τούτο. 

4. Στοιχεία χαρακτηρισμού του προσώπου ως παλαιού 
ή νέου ασφαλισμένου: 

Περίπτωση Παλαιού Ασφαλισμένου 

α) Φωτοαντίγραφα αποδεικτικών στοιχείων χρόνου 
ασφάλισης σε άλλο Ασφαλιστικό Οργανισμό κύριας 
Ασφάλισης της ημεδαπής (ασφαλιστικά βιβλιάρια). 

β) Βεβαίωση κρατικού φορέα χώρας Ε.Ε. ή χώρας με 
την οποία η Ελλάδα έχει συνάψει διακρατική σύμβα¬ 
ση, εφόσον έχει διανυθεί χρόνος ασφάλισης, από την 
οποία να προκύπτει η χρονική περίοδος ασφάλισης στο 
φορέα αυτό. 

Ελλείψει τέτοιας βεβαίωσης υποβάλλεται κάρτα κοι¬ 
νωνικής ασφάλισης, που αναγράφεται ο αριθμός μητρώ¬ 
ου του ξένου φορέα και Υπεύθυνη Δήλωση ν. 1599/1986 
στο περιεχόμενο της οποίας δηλώνεται η χώρα, ο κρα¬ 
τικός φορέας Ασφάλισης, η διάρκεια της ασφάλισης και 

αναλαμβάνεται η υποχρέωση προσκόμισης της προανα- 
φερθείσας βεβαίωσης εντός ευλόγου χρόνου. 

Περίπτωση Νέου Ασφαλισμένου 
α) Βεβαίωση του οικείου ασφαλιστικού φορέα κύρι¬ 
ας Ασφάλισης, από την οποία να προκύπτει ο χαρα¬ 
κτηρισμός του προσώπου ως νέου ασφαλισμένου ως 
και η ημερομηνία ασφάλισης σ’ αυτόν (άρθρο 39 του 
ν.2084/1992). 

β) Βεβαίωση του εργοδότη από την οποία να προκύ¬ 
πτει η ιδιότητα του προσώπου ως μισθωτού και η χρο¬ 
νική διάρκεια της απασχόλησης, σε περίπτωση που έχει 
χαρακτηρισθεί ως νέος ασφαλισμένος από ασφαλιστικό 
φορέα κύριας Ασφάλισης Μισθωτών. 

γ) Υπεύθυνη Δήλωση ν. 1599/1986 του ασφαλιζομένου, 
σε περίπτωση που εισέρχεται για πρώτη φορά στην 
αγορά εργασίας και ο Ο.Α.Ε.Ε. είναι ο πρώτος ασφαλι¬ 
στικός φορέας, με την οποία θα δηλώνεται τούτο. 

5. Υπεύθυνη Δήλωση ν. 1599/1986 στην οποία θα δη¬ 
λώνονται κατά περίπτωση: 

- το επάγγελμα 

- η διεύθυνση επαγγελματικής στέγης 

- η συμμετοχή ή μη σε εμπορική εταιρεία, αστική 
εταιρεία ή ένωση προσώπων 

- η εγγραφή στα μητρώα για πρώτη φορά 

- τυχόν γενομένη εγγραφή ή διαγραφή από τα Μη¬ 
τρώα του Τ.Ε.Β.Ε., Τ.Α.Ε., Τ.Σ.Α. 

- η βούληση επιλογής του Ο.Α.Ε.Ε. ως ασφαλιστικού 
φορέα υποχρεωτικής του ασφάλισης, εφόσον πρόκειται 
για νέο ασφαλισμένο κατά τις διατάξεις του άρθρου 39 
ν. 2084/1992, όπως ισχύει κάθε φορά. 

- η βούληση παραμονής στην προαιρετική ασφάλι¬ 
ση του Ο.Α.Ε.Ε. ασφαλισμένων των Ταμείων Νομικών, 
Τ.Σ.Α.Υ., Τ.Σ.Μ.Ε.Δ.Ε. ανεξαρτήτως του χαρακτηρισμού 
τους ως παλαιών ή νέων ασφαλισμένων (ν. 2335/1995 
όπως ισχύει κάθε φορά ). 

Στην ίδια Υπεύθυνη Δήλωση ν. 1599/1986 αναλαμβά¬ 
νεται η υποχρέωση: 

- προσκόμισης βεβαίωσης της Δ.Ο.Υ. περί έναρξης 
της ασφαλιστέας δραστηριότητας εντός μηνός από 
την έκδοσή της. 

- Ενημέρωσης για κάθε μεταβολή που επέρχεται στα 
δηλωθέντα στον Οργανισμό στοιχεία της επιχείρη¬ 
σης. 

- Προσκόμισης απόφασης συνταξιοδότησης από άλλο 
φορέα για να κριθεί η καταβολή ή μη εισφοράς υπέρ 
ΛΑΦΚΑ. 

6. Βεβαίωση της Δ.Ο.Υ. περί έναρξης εργασιών του 
φυσικού ή νομικού προσώπου ή ένωσης προσώπων, 
εφόσον έχει προηγηθεί η έναρξη. 

7. Βεβαίωση Χρηματιστηρίου περί διορισμού του 
ασφαλιζομένου ως αντικριστή ή χρηματιστηριακού αντι¬ 
προσώπου με την ιδιότητα του πρώην χρηματιστή. 

II) ΑΥΤΟΚΙΝΗΤΙΣΤΕΣ 

1) Ιδιοκτήτες ΔΧ αυτοκινήτων επιβατικών, ΔΧ φορτη¬ 
γών και λεωφορείων 

α) Τα υπό στοιχ. 1,2, 4 και 5 δικαιολογητικά υπόχρεων 
της (I) κατηγορίας προσώπων. 

β) Συμβόλαιο αγοραπωλησίας αυτοκινήτου μετά της 
αδείας κυκλοφορίας αυτού ή άλλη πράξη μεταβίβασης 
της ιδιοκτησίας ή της χρήσης και εκμετάλλευσης αυ¬ 


τού (βιβλιάριο μεταβολών του Υπουργείου Μεταφορών 
& Επικοινωνιών, εφόσον η μεταβίβαση έχει γίνει στο 
Υπουργείο, συμβόλαιο δωρεάς, γονικής παροχής κ.α.). 
Ελλείψει των ανωτέρω, πιστοποιητικό μεταβολών ιδιο¬ 
κτησίας του αυτοκινήτου από την αρμόδια Δ/νση του 
Υπουργείου Μεταφορών & Επικοινωνιών. 

γ) Επί κληρονομικής διαδοχής υποβάλλεται απαραιτή- 
τως ληξιαρχική πράξη θανάτου του κληρονομούμενου. 

Στην εξ αδιαθέτου διαδοχή υποβάλλεται κληρονομη- 
τήριο ή πιστοποιητικό Δήμου ή Κοινότητος περί εγγυτέ¬ 
ρων συγγενών και βεβαίωση του οικείου Πρωτοδικείου 
περί μη δημοσίευσης διαθήκης. 

Αν υπάρχει διαθήκη, προσκομίζεται αντίγραφο αυτής 
νομίμως δημοσιευμένη. 

Σε περίπτωση που έχουν μεταβιβαστεί τα ποσοστά ιδιο¬ 
κτησίας στους κληρονόμους, απαιτείται μόνο επικυρωμένο 
φωτοαντίγραφο της άδειας κυκλοφορίας του αυτοκινήτου 
και πιστοποιητικό πλησιέστερων συγγενών. 

δ) Φωτοαντίγραφο της άδειας κυκλοφορίας του αυ¬ 
τοκινήτου, αποδεικτικό της κυκλοφορίας αυτού. 

ε) Υπεύθυνη δήλωση ν. 1599/1986, στην οποία δηλώ¬ 
νονται πέραν των άλλων στοιχείων οι αριθμοί κυκλο¬ 
φορίας των κατεχομένων ΔΧ αυτοκινήτων, το είδος 
αυτών (ΔΧ επιβατικό, ΔΧ φορτηγό κ.α.) και το ποσοστό 
ιδιοκτησίας. 

στ) Επικυρωμένο φωτοαντίγραφο επαγγελματικής 
άδειας οδήγησης (εφ’ όσον έχει εκδοθεί). 

2) Ιδιοκτήτες ΔΧ τουριστικών λεωφορείων 

α) Όλα τα αναφερόμενα δικαιολογητικά για τους ιδι¬ 
οκτήτες Δ.Χ. αυτοκινήτων Επιβατικών, Δ.Χ. Φορτηγών 
και Δ.Χ. Λεωφορείων. 

β) Φωτοαντίγραφο αδείας Τ.Ε.Ο.Μ. (ΤΟΥΡΙΣΤΙΚΗΣ ΕΠΙ¬ 
ΧΕΙΡΗΣΗΣ ΟΔΙΚΩΝ ΜΕΤΑΦΟΡΩΝ) σε ισχύ. 

3) Εκπαιδευτές οδηγών αυτοκινήτων 

Πέραν των υπό στοιχεία 1,2,4 και 5 δικαιολογητικών 
της I κατηγορίας υποβάλλονται επί πλέον: 

1. Άδεια εκπαιδευτή οδηγών αυτοκινήτων σε ισχύ. 

2. Επικυρωμένο φωτοαντίγραφο αδείας κυκλοφορίας 
εκπαιδευτικού αυτοκινήτου. 

3. Δελτίο καταλληλότητας του εκπαιδευτικού αυτο¬ 
κινήτου σε ισχύ. 

4. Άδεια λειτουργίας Σχολής Οδηγών (εφ’ όσον έχει 
εκδοθεί). 

5. Βεβαίωση Δ.Ο.Υ. περί έναρξης λειτουργίας Σχο¬ 
λής. 

III) ΝΟΜΙΚΑ ΠΡΟΣΩΠΑ ΚΑΙ ΕΝΩΣΕΙΣ ΠΡΟΣΩΠΩΝ 

Οι συμμετέχοντες σε Νομικά πρόσωπα και Ενώσεις 
προσώπων πέραν των προβλεπομένων κατά περίπτωση 
δικαιολογητικών των παραπάνω κατηγοριών υποβάλ¬ 
λουν επί πλέον: 

1) Ομόρρυθμες και Ετερόρρυθμες Εταιρείες. 

α) καταστατικό δημοσιευμένο στο οικείο Πρωτοδι¬ 
κείο 

β) φωτοαντίγραφα τροποποιητικών καταστατικού 
νόμιμα δημοσιευμένα, εφόσον επήλθαν μεταβολές από 
την αρχική σύσταση της εταιρείας. 

γ) πιστοποιητικό του οικείου Πρωτοδικείου με τις 
γενόμενες μεταβολές στο καταστατικό της εταιρείας 
(όπου απαιτείται). 

2) Εταιρείες περιορισμένης ευθύνης (Ε.Π.Ε.) 

α) Φ.Ε.Κ. στο οποίο έχει δημοσιευτεί περίληψη κατα¬ 
στατικού σύστασης της Ε.Π.Ε. 

β) Φ.Ε.Κ. στο οποίο έχει δημοσιευτεί τροποποίηση 
καταστατικού της Ε.Π.Ε. 

Σε περίπτωση που δεν έχει τυπωθεί Φ.Ε.Κ. των προα- 
ναφερθέντων α και β στοιχείων υποβάλλονται: 

- ψωτοαντίγραψο αποδεικτικού είσπραξης του 
ΤΑ.Π.Ε.Τ. 

- συμβολαιογραφικές πράξεις σύστασης και τροπο¬ 
ποίησης κατά περίπτωση. 

- Υπεύθυνη Δήλωση ν. 1599/1986, στην οποία θα δη¬ 
λώνεται ότι θα προσκομίσει τα Φ.Ε.Κ. αμέσως μετά την 
δημοσίευση. 

3) Ανώνυμες εταιρείες (Α.Ε.) 

α) ΦΕΚ στο οποίο έχει δημοσιευτεί η ανακοίνωση 
καταχώρησης στο Μητρώο Α.Ε της αρμόδιας Νομαρχίας 
της απόφασης σύστασης και έγκρισης του καταστα¬ 
τικού της Α.Ε. 

β) ΦΕΚ στο οποίο έχει δημοσιευτεί ανακοίνωση κατα¬ 
χώρησης στο Μητρώο Α.Ε. τροποποίησης καταστατικού 
της Α.Ε. 

γ) ΦΕΚ στο οποίο έχει δημοσιευτεί ανακοίνωση κα¬ 
ταχώρησης στο Μητρώο Α.Ε. στοιχείων της Α.Ε., που 
αφορά στην τελευταία σύνθεση του Δ.Σ. αυτής. 

Σε περίπτωση που δεν έχει εκδοθεί το Φ.Ε.Κ. των 
προαναφερθέντων α, β, γ στοιχείων υποβάλλονται: 

- φωτοαντίγραφο αποδεικτικού είσπραξης του 
Τ.Α.Π.Ε.Τ. 

- οι σχετικές ανακοινώσεις της οικείας Νομαρχίας. 

- Υπεύθυνη Δήλωση ν. 1599/1986 υπογεγραμμένη από 
τον νόμιμο εκπρόσωπο της εταιρείας, στην οποία θα 
δηλώνεται ότι το Φ.Ε.Κ. θα προσκομισθεί αμέσως μετά 
τη δημοσίευσή του. 

δ) Συμβολαιογραφική πράξη σύστασης της Α.Ε. 

ε) απόσπασμα βιβλίου πρακτικών της τελευταίας Γ ενι¬ 
κής Συνέλευσης των μετόχων, που έχει συγκληθεί μέχρι 
30 Ιουνίου τρέχοντος έτους ή μέχρι 31 Δεκεμβρίου του 
αμέσως προηγουμένου έτους, από το οποίο να προκύ¬ 
πτει ο αριθμός των μετοχών. 

στ) φωτοαντίγραφο βιβλίου μετόχων στο κεφάλαιο 
της εταιρείας. 

Στις περιπτώσεις συμμετοχής αλλοδαπών σε ΑΕ και 
ΕΠΕ δεν απαιτείται άδεια παραμονής. 

4) Κοινοπραξίες 

Φωτοαντίγραφο ιδιωτικού συμφωνητικού των μελών 
περί σύστασης της κοινοπραξίας κατατεθειμένο στην 
αρμόδια Δ.Ο.Υ., ως και οι μεταγενέστερες τροποποιή¬ 
σεις αυτού. 

5) Άλλες ενώσεις προσώπων 

Φωτοαντίγραφο ιδιωτικού συμφωνητικού μελών περί 
σύστασης και τυχόν τροποποιήσεων από την αρχική 
σύσταση. 

IV). ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΣΤΟΝ Ο.Α.Ε.Ε. ΣΕ 
ΠΕΡΙΟΧΕΣ ΜΕ ΕΙΔΙΚΑ (ΠΛΗΘΥΣΜΙΑΚΑ-ΕΙΣΟΔΗΜΑΤΙΚΑ) 
ΚΡΙΤΗΡΙΑ. 

Επαγγελματίες, βιοτέχνες και έμποροι, οι οποίοι 
ασκούν δραστηριότητα σε περιοχές με πληθυσμό κάτω 
των 2000 κατοίκων και για τους Νομούς Αττικής, Θεσ¬ 
σαλονίκης, Εύβοιας, Βοιωτίας, Κορινθίας και Αχαίας σε 


περιοχές κάτω των 1000 κατοίκων, για την εγγραφή 
τους στα Μητρώα ασφαλισμένων του ΟΑΕΕ πρέπει να 
υποβάλλουν: 

Για Ατομική Επιχείρηση 

Όλα τα προβλεπόμενα κατά περίπτωση δικαιολογη- 
τικά που ορίζονται στην κατηγορία 1 ως απαιτούμενα 
δικαιολογητικά εγγραφής και επί πλέον: 

1. Εκκαθαριστικά σημειώματα Δ.Ο.Υ. των τριών τε¬ 
λευταίων ετών και για όσους δεν έχουν συμπληρώ¬ 
σει τριετία από την έναρξη της δραστηριότητας θα 
τα προσκομίσουν κατά την συμπλήρωση της τριετίας 
(ν.3050/2002). 

2. Αδεια ΕΟΤ (όταν πρόκειται για ιδιοκτήτες εκμεταλ¬ 
λευτές ενοικιαζομένων δωματίων), ή άδεια λειτουργίας 
Ξενοδοχείου (όταν πρόκειται για Ξενοδόχους). 

3. Βεβαίωση ασφάλισης από το Ταμείο Πρόνοιας Ξε¬ 
νοδόχων για όσους ιδιοκτήτες ξενοδοχείων ή κάμπινγκ 
έχουν έναρξη δραστηριότητα πριν την 1.3.1999. 

Για εταιρείες 

1. α) καταστατικό δημοσιευμένο στο οικείο Πρωτο¬ 
δικείο 

β) φωτοαντίγραφα τροποποιητικών καταστατικού 
νόμιμα δημοσιευμένα, εφόσον επήλθαν μεταβολές από 
την αρχική σύσταση της εταιρείας. 

γ) πιστοποιητικό του οικείου Πρωτοδικείου με τις 
γενόμενες μεταβολές στο καταστατικό της εταιρείας 
( όπου απαιτείται). 

2. Βεβαίωση έναρξης από τη ΔΟΥ. 

3. Εκκαθαριστικά σημειώματα Δ.Ο.Υ. των τριών τε¬ 
λευταίων ετών μέχρι την ημερομηνία ισχύος του 
ν.3050/2002, όπως αντικαταστάθηκε με το ν.3144/2003 
και ν.3232/2004 ή όπως θα ισχύει κάθε φορά και για 
όσους δεν έχουν συμπληρώσει τριετία από την έναρξη 
της δραστηριότητας θα προσκομίσουν τα εκκαθαρι¬ 
στικά των τριών πρώτων ετών από την έναρξη δρα¬ 
στηριότητας . 

4/Εντυπα εφορίας Ε1, Ε3 και Ε5 των αντιστοίχων 
ετών. 

ΕΝΟΤΗΤΑ Γ 

ΔΙΑΔΙΚΑΣΙΑ ΥΠΑΓΩΓΗΣ ΣΤΗΝ ΑΣΦΑΛΙΣΗ. 

Κατά την πρώτη ημέρα της ενοποίησης οι ήδη εγγε¬ 
γραμμένοι στα μητρώα των τριών Ταμείων εντάσσο¬ 
νται στο Γενικό Μητρώο του Ο.Α.Ε.Ε και θεωρούνται 
ασφαλισμένοι του από την ημερομηνία έναρξης της 
ενοποίησης. 

Η αίτηση υπαγωγής στην ασφάλιση και τα απαραίτητα 
δικαιολογητικά υποβάλλονται στο αρμόδιο Περιφερεια¬ 
κό Τμήμα της καθ’ ύλην αρμόδιας Περιφερειακής Δ/νσης, 
όπως ορίζεται στο άρθρο 3 του παρόντος. 

Ο υπάλληλος του Περιφερειακού Τμήματος, αφού 
ελέγξει τα σχετικά δικαιολογητικά, συντάσσει την απο- 
γραφική δήλωση με όλα τα στοιχεία και εκδίδει την 
προσωρινή βεβαίωση. Στη συνέχεια με την προσκόμιση 
από τον ασφαλισμένο της έναρξης από την ΔΟΥ, εντός 
της προθεσμίας που ορίζεται στο σχετικό άρθρο του 
Κανονισμού Ασφάλισης και Παροχών, εκδίδει την πράξη 
εγγραφής, την οποία κοινοποιεί στον ασφαλισμένο και 
ενημερώνει τον ασφαλιστικό φάκελλο. 

Μετά την έκδοση της πράξης εγγραφής ο υπάλληλος 
διαβιβάζει τον ατομικό φάκελλο του ασφαλισμένου με 
την απογραφική δήλωση και την πράξη εγγραφής στον 
αρμόδιο υπάλληλο εσόδων, προκειμένου να προχωρή¬ 
σει στις απαραίτητες ενέργειες για την είσπραξη των 
οφειλομένων ασφαλιστικών εισφορών. 

Στην αυτεπάγγελτη εγγραφή ο αρμόδιος υπάλληλος 
συντάσσει την πράξη απογραφής και εγγραφής, σχημα¬ 
τίζει τον ασφαλιστικό φάκελλο και τον διαβιβάζει στον 
αρμόδιο υπάλληλο των εσόδων για τα περαιτέρω. 

Στην περίπτωση επανεγγραφής ισχύει η ίδια διαδι¬ 
κασία, χωρίς αλλαγή του αριθμού μητρώου του ασφα¬ 
λισμένου. 

Κατά της Πράξης εγγραφής επιτρέπεται η υποβολή 
ένστασης από τον ενδιαφερόμενο ενώπιον της Τοπικής 
Επιτροπής Ενστάσεων του Οργανισμού, εντός προθε¬ 
σμίας ενός (1) μηνάς από την κοινοποίησή της. 

Αρθρο 4 

ΠΡΟΣΩΠΑ ΕΞΑΙΡΟΥΜΕΝΑ ΑΠΟ ΤΗΝ ΑΣΦΑΛΙΣΗ 

ΕΝΟΤΗΤΑ Α' 

Απαιτούμενα δικαιολογητικά 

1. Αίτηση 

2. Βεβαίωση του ασφαλιστικού φορέα, στον οποίο 
υπάγεται υποχρεωτικά. 

ΕΝΟΤΗΤΑ Β' 

Διαδικασία 

Για την εξαίρεση από την ασφάλιση του ΟΑΕΕ των 
προσώπων που αναφέρονται στο Καταστατικό του 
ΟΑΕΕ, υποβάλλεται σχετική αίτηση με τα απαραίτητα 
δικαιολογητικά στο αρμόδιο Περιφερειακό Τμήμα της 
καθ’ ύλην Περιφερειακής Δ/νσης. 

Ο υπάλληλος του Περιφερειακού Τμήματος, αφού 
ελέγξει τα δικαιολογητικά, εκδίδει την σχετική βεβαί¬ 
ωση εξαίρεσης. 

Άρθρο 5 

ΠΡΟΑΙΡΕΤΙΚΗ ΥΠΑΓΩΓΗ ΣΤΗΝ ΑΣΦΑΛΙΣΗ 
ΕΝΟΤΗΤΑ Α' 

Απαιτούμενα δικαιολογητικά 

1. Αίτηση 

2. Βεβαίωση του φορέα υποχρεωτικής ασφάλισης, 
από την οποία να προκύπτει η έναρξη της ασφάλισης 
και αν αυτή επήλθε κατόπιν επιλογής του ασφαλισμένου 
ή λόγω της πρώτης χρονικά ασφαλιστέας δραστηριότη¬ 
τας ή της πρώτης χρονικά άδειας ΕΟΤ, όταν πρόκειται 
για το ΤΑΝΠΥ. 

ΕΝΟΤΗΤΑ Β' 

Διαδικασία 

Η αίτηση υποβάλλεται στο Περιφερειακό Τμήμα της 
καθ’ ύλην αρμόδιας Περιφερειακής Δ/νσης και ακολου¬ 
θείται η ίδια διαδικασία, όπως ορίζεται στη ενότητα 
Γ' του άρθρου 3 για την υπαγωγή στην υποχρεωτική 
ασφάλιση. 


Αρθρο 6 

ΠΡΟΑΙΡΕΤΙΚΗ ΣΥΝΕΧΙΣΗ ΤΗΣ ΑΣΦΑΛΙΣΗΣ 

ΕΝΟΤΗΤΑ Α' 

Απαιτούμενα δικαιολογητικά 

1. Αίτηση 

2. Διακοπή δραστηριότητας από ΔΟΥ 

3. Όλα τα ασφαλιστικά βιβλιάρια ή αποδείξεις ταχυ- 
πληρωμής 

4. Βεβαίωση χρόνου ασφάλισης από άλλο φορέα. 

ΕΝΟΤΗΤΑ Β' 

Διαδικασία 

Η αίτηση για την προαιρετική συνέχιση της ασφάλι¬ 
σης με τα απαραίτητα δικαιολογητικά υποβάλλεται στο 
αρμόδιο Περιφερειακό Τμήμα της οικείας Περιφερειακής 
Δ/νσης, συσχετίζεται από τον αρμόδιο υπάλληλο με 
τον ατομικό ασφαλιστικό φάκελο του ασφαλισμένου, 
εκδίδεται πιστοποιητικό χρόνου ασφάλισης ύστερα από 
έλεγχο και μελέτη των στοιχείων ασφάλισης, των ασφα¬ 
λιστικών βιβλιαρίων, των αποδείξεων ταχυπληρωμής. 

Στη συνέχεια διαβιβάζεται ο φάκελος του ασφαλι¬ 
σμένου στο αρμόδιο Τμήμα Ασφάλισης και Εσόδων της 
οικείας Περιφερειακής Δ/νσης. 

Ο αρμόδιος υπάλληλος του Τμήματος Ασφάλισης 
και Εσόδων της καθ'ύλην Περιφερειακής Δ/νσης, αφού 
ελέγξει και βεβαιώσει το χρόνο ασφάλισης και αφού 
διαπιστώσει ότι πληρούνται οι προϋποθέσεις για τη 
συνέχιση της προαιρετικής ασφάλισης, προβαίνει στην 
έκδοση της σχετικής απόφασης. 

Σε περίπτωση που ο αρμόδιος υπάλληλος διαπιστώσει 
οφειλή από χρόνο υποχρεωτικής ασφάλισης πριν τη 
διακοπή της δραστηριότητας, υποχρεούται να ενημε¬ 
ρώσει άμεσα τον ενδιαφερόμενο με σχετικό έγγραφο, 
στο οποίο αναφέρεται το ποσό της οφειλής, όπως έχει 
διαμορφωθεί κατά την ημερομηνία υποβολής της αί¬ 
τησης και το οφειλόμενο χρονικό διάστημα. Ο ασφαλι¬ 
σμένος υποχρεούται μέσα σ’ ένα μήνα από την παρα¬ 
λαβή του εγγράφου να εξοφλήσει την οφειλή, οπότε η 
προαιρετική ασφάλιση αρχίζει από της διακοπής του 
επαγγέλματος ή της υποβολής της αίτησης, σύμφωνα 
με την επιλογή του. 

Σε περίπτωση καθυστέρησης εξόφλησης της οφειλής 
πέραν του ενός μηνός από την παραλαβή του εγγράφου, 
απορρίπτεται το αίτημα της προαιρετικής ασφάλισης 
και ο ασφαλισμένος έχει το δικαίωμα να επανέλθει με 
νέα αίτηση μέσα στην ανατρεπτική προθεσμία του ενός 
έτους από τη διακοπή του επαγγέλματος. 

Σε περίπτωση που δεν έχει εκδοθεί απορριπτική από¬ 
φαση, ενώ έχει παρέλθει ο μήνας από την κοινοποίηση 
της οφειλής, όχι όμως και το έτος από τη διακοπή της 
απασχόλησης, τότε η οφειλή εισπράττεται με τον ισχύ- 
ον ασφάλιστρο κατά την ημερομηνία καταβολής με τα 
αναλογούντα πρόσθετα τέλη. 

Η είσπραξη των ασφαλιστικών εισφορών της προαιρε¬ 
τικής συνέχισης της ασφάλισης πραγματοποιείται, όπως 
ορίζεται στον Κανονισμό Ασφάλισης και Παροχών. 

Η σχετική απόφαση προαιρετικής συνέχισης της 
ασφάλισης κοινοποιείται στον ενδιαφερόμενο, καθώς 
επίσης και στο Περιφερειακό Τμήμα για την παρακο¬ 
λούθηση της είσπραξης των εισφορών. 

Αρθρο 7 

ΔΙΑΚΟΠΗ ΤΗΣ ΠΡΟΑΙΡΕΤΙΚΗΣ ΥΠΑΓΩΓΗΣ 
ΣΤΗΝ ΑΣΦΑΛΙΣΗ 

ΕΝΟΤΗΤΑ Α' 

Απαιτούμενα δικαιολογητικά 

1. Αίτηση 

2. Αποδεικτικό διακοπής της δραστηριότητας, για 
την άσκηση της οποίας υπήχθησαν στην προαιρετική 
ασφάλιση. 

3. Βεβαίωση διακοπής της ασφάλισης από τον φορέα 
επιλογής ή πρώτης ασφαλιστέας δραστηριότητας ή 
βεβαίωση διακοπής της υποχρεωτικής ασφάλισης στα 
Ταμεία Τ.Σ.Μ.Ε.Δ.Ε, ΝΟΜΙΚΩΝ και ΤΣΑΥ. 

ΕΝΟΤΗΤΑ Β' 

Διαδικασία 

Η αίτηση διακοπής της προαιρετικής υπαγωγής στην 
ασφάλιση, υποβάλλεται στο αρμόδιο Περιφερειακό 
Τμήμα της οικείας Περιφερειακής Δ/νσης με όλα τα 
απαιτούμενα δικαιολογητικά. 

Το εν λόγω Τμήμα είναι αρμόδιο για την έκδοση της 
σχετικής απόφασης διακοπής, η οποία κοινοποιείται 
στον ενδιαφερόμενο και ένα αντίγραφο τίθεται στο 
φάκελο. 

Αρθρο 8 

ΑΝΑΓΝΩΡΙΣΗ ΠΡΟΫΠΗΡΕΣΙΩΝ 

ΕΝΟΤΗΤΑ Α' 

Απαιτούμενα δικαιολογητικά 

α. ΑΝΑΓΝΩΡΙΣΗ ΧΡΟΝΟΥ ΣΤΡΑΤΙΩΤΙΚΗΣ ΥΠΗΡΕΣΙΑΣ 

1. Αίτηση 

2. Πιστοποιητικό του οικείου Στρατολογικού Γραφείου 
τύπου Α . 

3. Υπεύθυνη δήλωση του ν. 1599/1986, στην οποία 
θα δηλώνεται, αν έχει αναγνωριστεί η στρατιωτική 
υπηρεσία σε άλλο Οργανισμό Κύριας Ασφάλισης ή το 
Δημόσιο, καθώς και αν ο αϊτών είναι συνταξιούχος τέ¬ 
τοιου Οργανισμού ή ασφαλισμένος και πρόκειται να 
συνταξιοδοτηθεί. 

β. ΑΝΑΓΝΩΡΙΣΗ ΧΡΟΝΟΥ ΕΘΝΙΚΗΣ ΑΝΤΙΣΤΑΣΗΣ. 

1. Αίτηση. 

2. Πιστοποιητικό της οικείας Νομαρχίας, από το οποίο 
να προκύπτει ο χρόνος συμμετοχής στην Εθνική Αντί¬ 
σταση. 

3. Υπεύθυνη δήλωση του ν. 1599/1986, με ανάλογο 
περιεχόμενο εκείνου της αναγνώρισης χρόνου στρατι¬ 
ωτικής υπηρεσίας (περ. Α', αριθμ. 3 Ενότητα Α'). 

γ. ΑΝΑΓΝΩΡΙΣΗ ΧΡΟΝΟΥ ΣΤΟ ΔΗΜΟΣΙΟ. 

1. Αίτηση 

2. Πιστοποιητικό της Υπηρεσίας που υπηρέτησε, στο 
οποίο θα αναφέρεται η χρονολογία διορισμού και απο¬ 
χώρησής του, η σχέση με την οποία υπηρέτησε ( μόνι¬ 
μος, δόκιμος, με σύμβαση κ.λ.π.), ο βαθμός που είχε όταν 
αποχώρησε από την Υπηρεσία, οι προβλεπόμενες για 
την αναγνώριση μηνιαίες αποδοχές του βαθμού αυτού, 
όπως έχουν διαμορφωθεί κατά το χρόνο υποβολής της 
σχετικής αίτησης αναγνώρισης, καθώς και εάν πήρε 
εφάπαξ ή αποζημίωση ή του επεστράφησαν οι εισφορές 
κατά την αποχώρησή του. 

3. Πράξη ή βεβαίωση του αρμοδίου Φορέα συνταξιοδό- 


τησης, στην οποία θα αναφέρεται ο συντάξιμος χρόνος 
και ότι με το χρόνο του οποίου ζητείται η αναγνώριση 
δεν πήρε σύνταξη, ή εφάπαξ ή αποζημίωση ή επιστροφή 
εισφορών. 

Σε περίπτωση είσπραξης εφ’ άπαξ ή αποζημίωσης 
ή ασφαλιστικών εισφορών, πρέπει να βεβαιώνεται η 
επιστροφή τους στην υπηρεσία του αιτούντος την ανα¬ 
γνώριση. 

4. Υπεύθυνη δήλωση του ν.1599/1986, στην οποία θα 
αναφέρεται, ότι ο χρόνος του οποίου ζητείται η ανα¬ 
γνώριση, δεν έχει αναγνωριστεί ως συντάξιμος από 
άλλο Φορέα Κύριας Ασφάλισης και ότι η απόφαση του 
αρμοδίου Φορέα συνταξιοδότησης είναι οριστική. 

δ. ΑΝΑΓΝΩΡΙΣΗ ΧΡΟΝΟΥ ΕΠΑΓΓΕΛΜΑΤΙΚΗΣ ΑΠΑΣΧΟ¬ 
ΛΗΣΗΣ ΣΤΗΝ ΑΙΓΥΠΤΟ ΚΑΙ ΤΟΥΡΚΙΑ ( Κων/πολη, Ιμβρο, 
Τ ένεδο.) 

1. Αίτηση 

2. Βεβαίωση της αρμόδιας Προξενικής Αρχής του 
τόπου εγκατάστασης και απασχόλησης του Έλληνα 
υπηκόου και ομογενή, με την οποία πιστοποιείται η 
χρονολογία γέννησης αυτού, η αρχική ημερομηνία 
εγκατάστασής του στη Χώρα αυτή και ότι συνεχίζει 
να διαμένει εκεί, καθώς και η διάρκεια και το είδος της 
απασχόλησής του . 

Επίσης θα πρέπει να βεβαιώνεται η Ελληνική υπηκο¬ 
ότητα του ενδιαφερομένου. 

Αν στερείται της Ελληνικής υπηκοότητας, η ιδιότητα 
του Ελληνα ομογενή δύναται να πιστοποιείται και από 
τις δημόσιες στην Ελλάδα Αρχές, εκτός αν η Ελληνική 
υπηκοότητα ή η ιδιότητα του ομογενή προκύπτει σαφώς 
από το διαβατήριο, ταυτότητα ή άλλο δημόσιο έγγρα¬ 
φο, οπότε κατατίθεται επικυρωμένο αντίγραφο αυτών, 
χωρίς να απαιτείται στην περίπτωση αυτή πιστοποίηση 
της ιδιότητάς του. 

Εξαίρεση αποτελούν οι Ελληνικής καταγωγής εγκα¬ 
τεστημένοι στην Κων/πολη, για τους οποίους δεν εξε¬ 
τάζεται η Ελληνική υπηκοότητα. 

ΕΝΟΤΗΤΑ Β' 

Διαδικασία 

Οι αιτήσεις με τα απαιτούμενα δικαιολογητικά ανα¬ 
γνώρισης χρόνου στρατιωτικής υπηρεσίας και των 
άλλων προϋπηρεσιών του σχετικού άρθρου 7 του Κα¬ 
νονισμού Παροχών και Ασφάλισης, υποβάλλονται στο 
αρμόδιο Περιφερειακό Τμήμα Ασφάλισης και Εσόδων 
της οικείας Περιφερειακής Δ/νσης . 

Το ως άνω Τμήμα είναι αρμόδιο για την έκδοση της 
σχετικής απόφασης αναγνώρισης, η οποία κοινοποιείται 
στον ενδιαφερόμενο και αντίγραφό της τίθεται στον 
ατομικό φάκελλο του ασφαλισμένου. 

Αρθρο 9 

ΤΥΠΙΚΗ ΑΣΦΑΛΙΣΗ 

ΕΝΟΤΗΤΑ Α' 

Απαιτούμενα δικαιολογητικά 

1. Αίτηση 

2. Εκκαθαριστικά σημειώματα φόρου εισοδήματος ή 
αντίγραφα δηλώσεων φόρου εισοδήματος αποδεικτικά 
της δραστηριότητας. 

3. Υπεύθυνη δήλωση του ν.1599/1986, στην οποία θα 
δηλώνεται ότι δεν έχει ασφαλιστεί σε άλλο φορέα κύ- 

ριας ασφάλισης για το ίδιο επάγγελμα και για το ίδιο 
χρονικό διάστημα. 

ΕΝΟΤΗΤΑ Β' 

Διαδικασία 

Η αίτηση και τα απαιτούμενα δικαιολογητικά υποβάλ¬ 
λονται στην οικεία Περιφερειακή Δ/νση, ελέγχονται και 
διαβιβάζονται στο αρμόδιο Τμήμα Ασφάλισης και Εσό¬ 
δων της καθ’ ύλην αρμόδιας Περιφερειακής Δ/νσης για 
την έκδοση σχετικής απόφασης, η οποία κοινοποιείται 
στον ενδιαφερόμενο και αντίγραφο αυτής τίθεται στον 
ασφαλιστικό φάκελλο. 

Αρθρο 10 

ΔΙΑΓΡΑΦΗ ΑΣΦΑΛΙΣΜΕΝΩΝ ΑΠΟ ΤΑ ΜΗΤΡΩΑ 

ΕΝΟΤΗΤΑ Α' 

Απαιτούμενα δικαιολογητικά 

I) Επί ατομικής επιχείρησης εμπόρων - επαγγελματιών 
- βιοτεχνών 

1. Αίτηση 

2. Βεβαίωση της αρμοδίας Δ.Ο.Υ. περί διακοπής του 
επαγγέλματος . 

3. Εκκαθαριστικά σημειώματα φόρου εισοδήματος οι¬ 
κονομικού έτους μεταγενέστερου εκείνου της διακοπής 
του επαγγέλματος του φυσικού προσώπου και, εφόσον 
κριθεί αναγκαίο, επίσημα αντίγραφα δηλώσεων φόρου 
εισοδήματος των αντίστοιχων ετών συνοδευόμενα από 
αναλυτικά έντυπα. 

4. Βεβαίωση Επιμελητηρίου περί διαγραφής από τα 
Μητρώα, όπου απαιτείται. 

5. Αν ασκούσε επάγγελμα για το οποίο απαιτείται ει¬ 
δική άδεια, όπως ηλεκτρολόγου, φυσιοθεραπευτή, εκτε¬ 
λωνιστή, ιδιοκτήτη ψυχαγωγικών χώρων, βενζινοπώλη, 
οδικού μεταφορέα, εκπαιδευτή οδηγών αυτοκινήτων 
κ.α., απαιτείται βεβαίωση, από την οποία να προκύπτει 
η κατάθεση της ειδικής άδειας άσκησης επαγγέλματος 
( η βεβαίωση εκδίδεται από την Αρχή που είχε εκδώσει 
την συγκεκριμένη άδεια). 

6. Υπεύθυνη δήλωση ν. 1599/1986 στην οποία δηλώ¬ 
νεται: 

- η δραστηριότητα που διακόπτεται και η επαγγελ¬ 
ματική στέγη της επιχείρησης που έπαυσε να λειτουρ¬ 
γεί. 

- Η μή συνέχιση ατομικά ή εταιρικά άλλης ασφαλιστέ- 
ας στον Οργανισμό δραστηριότητας. 

7. Επί πτώχευσης απαιτείται δικαστική απόφαση κήρυ¬ 
ξης σε κατάσταση πτώχευσης και πιστοποιητικό Πρω¬ 
τοδικείου περί μη αποκατάστασης. 

II. Αυτοκινητιστές 

Ειδικά για τους αυτοκινητιστές υποβάλλονται: 

1. Τα απαιτούμενα για την εγγραφή δικαιολογητικά, 
όπως αναφέρονται στο εδαφ. β της περίπτωσης 1 της 
παραγ. II του άρθρου 3 του παρόντος, από τα οποία 
προκύπτει η αποξένωση του ασφαλισμένου από την ιδι¬ 
οκτησία ή χρήση και εκμετάλλευση Δ.Χ. αυτοκινήτου. 

2. Υπεύθυνη δήλωση, στην οποία δηλώνεται η διακοπή 
της δραστηριότητας και η μη συνέχισή της με οποια¬ 
δήποτε μορφή. 

III. Εκπαιδευτές οδηγών αυτοκινήτων 

Η διαγραφή των εκπαιδευτών επέρχεται, όταν παύσει 
να υπάρχει ένα από τα δικαιολογητικά, που είναι απα¬ 


ραίτητα για την ασφάλισή τους ή λήξει η ισχύς τους. 

IV) Εταιρείες ή ενώσεις προσώπων 

1) Για τα μέλη της ΕΠΕ, απαιτείται συστατικό και τρο- 
ποποιητικό ή διαλυτικό καταστατικού της εταιρείας νό¬ 
μιμα δημοσιευμένο και το αντίστοιχο ΦΕΚ καταχώρησής 
του. 

2) Για τα μέλη Ο.Ε. ή Ε.Ε. απαιτείται συστατικό και 
τροποποιητικό ή διαλυτικό καταστατικού της εταιρεί¬ 
ας, νόμιμα δημοσιευμένο, από το οποίο να προκύπτει 
ότι έπαυσε να είναι μέλος της εταιρείας για την οποία 
είχε ασφαλιστεί στον Ο.Α,Ε.Ε. (δημοσιεύεται στο οικείο 
Πρωτοδικείο, όπου είναι η έδρα της επιχείρησης). 

3) Γ ια τα μέλη Δ.Σ. Α.Ε απαιτείται ΦΕΚ, στο οποίο θα 
είναι καταχωρημένο το καταστατικό της εταιρείας και 
θεωρημένο απόσπασμα πρακτικού της τελευταίας Γ εν. 
Συνέλευσης της εταιρείας ή του Δ.Σ, από το οποίο να 
προκύπτει ότι απώλεσε την ιδιότητα του μέλους του 
Δ.Σ. της ΑΕ ή μειώθηκαν οι μετοχές του κάτω του ορι¬ 
ζόμενου από το καταστατικό ασφαλίσιμου ποσοστού. 
Η θεώρηση του πρακτικού γίνεται από τον νόμιμο εκ¬ 
πρόσωπο της εταιρείας. 

ΕΝΟΤΗΤΑ Β' 

ΔΙΑΔΙΚΑΣΙΑ ΓΙΑ ΤΗ ΛΗΞΗ ΑΣΦΑΛΙΣΤΙΚΗΣ ΣΧΕΣΗΣ 
(ΔΙΑΓΡΑΦΗ) 

Η ασφαλιστική σχέση των ασφαλισμένων του ΟΑΕΕ 
λήγει στις περιπτώσεις που αναφέρονται στον Κανο¬ 
νισμό Ασφάλισης και Παροχών και πάντα με έκδοσης 
πράξης διαγραφής . 

Η διαγραφή γίνεται κατόπιν αίτησης και υποβολής 
των σχετικών δικαιολογητικών, που αναφέρονται στον 
Κανονισμό Εσωτερικής Λειτουργίας ή αυτεπάγγελτα 
από την Υπηρεσία. 

Η σχετική αίτηση υποβάλλεται στο Περιφερειακό Τμή¬ 
μα της καθ’ ύλην αρμόδιας Περιφερειακής Δ/νσης. 

Ο υπάλληλος του Περιφερειακού Τμήματος, αφού 
ελέγξει τα δικαιολογητικά, εκδίδει τη σχετική πράξη 
διαγραφής, την οποία θα κοινοποιήσει στο Τμήμα Εσό¬ 
δων και ένα αντίγραφο θα τοποθετηθεί στον ασφαλι¬ 
στικό φάκελλο. 

Άρθρο 11 

ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ 

ΕΝΟΤΗΤΑ Α' 

Απαιτούμενα δικαιολογητικά. 

Γ ια τη χορήγηση κάθε βεβαίωσης σε ασφαλισμένο 
του ΟΑΕΕ απαιτείται υποβολή αίτησης και απαραίτητη 
προϋπόθεση είναι η προηγούμενη εξόφληση ή ρύθμιση 
των οφειλομένων ασφαλιστικών εισφορών, πλην της 
βεβαίωσης για πώληση Δ.Χ. αυτοκινήτου, για τη χορή¬ 
γηση της οποίας απαιτείται ολοσχερής εξόφληση των 
ασφαλιστικών εισφορών. 

Ειδικότερα: 

Α. Για τους αυτοκινητιστές απαιτούνται επί πλέον: 

1. Επικυρωμένο φωτοαντίγραφο αδείας κυκλοφορίας 
του Δ.Χ. αυτοκινήτου (εφόσον δεν έχει προσκομιστεί). 

2. Συμβόλαια αγοράς και πώλησης των κατεχομένων 
Δ.Χ. αυτοκινήτων (εφόσον δεν έχουν προσκομιστεί). 

3. Υπεύθυνη δήλωση του ν.1599/1986, στην οποία θα 
δηλώνονται τα κατεχόμενα Δ.Χ. αυτοκίνητα, το είδος 
αυτών και το ποσοστό ιδιοκτησίας στο καθένα. 

4. Αδεια Τουριστικής Επιχείρησης Οδικών Μεταφο¬ 
ρών (ΤΕΟΜ), όταν πρόκειται για Δ.Χ. Τουριστικό λεω¬ 
φορείο 

Β. Για τους εκπαιδευτές οδηγών αυτοκινήτων απαι¬ 
τούνται: 

1. Επικυρωμένο φωτοαντίγραφο άδειας κυκλοφορίας 
εκπαιδευτικού αυτοκινήτου. 

2. Δελτίο καταλληλότητας του εκπαιδευτικού αυτοκι¬ 
νήτου ή άδεια λειτουργίας Σχολής οδηγών σε ισχύ, που 
να βεβαιώνεται η λειτουργία της από τη ΔΟΥ. 

3. Επικυρωμένο φωτοαντίγραφο άδειας εκπαιδευτή 
οδηγών σε ισχύ. 

ΕΝΟΤΗΤΑ Β' 

Διαδικασία 

Η αίτηση και τα απαιτούμενα δικαιολογητικά υποβάλ¬ 
λονται στο αρμόδιο Περιφερειακό Τμήμα της καθ’ ύλην 
αρμόδιας Περιφερειακής Δ/νσης, το οποίο εκδίδει το 
σχετικό πιστοποιητικό ή βεβαίωση το ταχύτερον δυνα¬ 
τόν, αφού προηγουμένως ελέγξει τα στοιχεία και την 
καταβολή των εισφορών και το παραδίδει στον ίδιο ή 
στον οριζόμενο πληρεξούσιο. 

Αρθρο 12 

ΑΝΑΓΚΑΣΤΙΚΗ ΕΙΣΠΡΑΞΗ ΕΙΣΦΟΡΩΝ 

Στις περιπτώσεις που τα εισπρακτικά όργανα του 
Οργανισμού διαπιστώνουν καθυστέρηση στην καταβολή 
των εισφορών με άμεση προτεραιότητα στους ασφα¬ 
λισμένους που οφείλουν εισφορές με κίνδυνο παρα¬ 
γραφής των χρεών τους, υποχρεούνται να συντάσσουν 
κατάσταση οφειλής, για κάθε ασφαλισμένο χωριστά, 
την οποία θα αποστέλλουν στον υπόχρεο μέσω ταχυ¬ 
δρομείου με απόδειξη παραλαβής και θα τον καλούν, 
όπως μέσα σε (10) δέκα ημέρες προσέλθει να καταβάλ¬ 
λει το σύνολο οφειλής, από εισφορές, Π.Τ. και ειδικές 
προσαυξήσεις. 

Στην περίπτωση που ο υπόχρεος δεν προσέλθει για 
την καταβολή της οφειλής, μέσα στην προβλεπόμενη 
προθεσμία, τότε ο αρμόδιος υπάλληλος του Περιφερει¬ 
ακού Τμήματος της οικείας Περιφερειακής Δ/νσης θα 
προβαίνει στη σύνταξη ΠΡΑΞΗΣ ΕΠΙΒΟΛΗΣ ΕΙΣΦΟΡΩΝ 
ΚΑΙ ΠΡΟΣΘΕΤΩΝ ΤΕΛΩΝ (Π.Ε.Ε.Π.Τ) σε βάρος του, με την 
οποία θα καλείται μέσα στην προβλεπόμενη προθεσμία 
των (20) είκοσι ημερών να καταβάλλει την οφειλή. 

Η παραπάνω Π.Ε.Ε.Π.Τ. θα επιδίδεται στον υπόχρεο 
μέσω ταχυδρομείου με απόδειξη παραλαβής, ώστε να 
βεβαιώνεται η παραλαβή της, σε περίπτωση δε άρνησης 
παραλαβής της από τον υπόχρεο, τότε η επίδοση θα 
διενεργείται μέσω δικαστικών επιμελητών. 

Με την επίδοση της Π.Ε.Ε.Π.Τ. στον υπόχρεο, η οποία 
αποτελεί τίτλο βεβαίωσης και είσπραξης των απαιτή¬ 
σεων του Οργανισμού, σύμφωνα με τις καταστατικές 
μας διατάξεις, σε περίπτωση μη εξοφλήσεως της δια¬ 
λαμβανόμενης οφειλής από τον υπόχρεο και τη σύνταξη 
αρμοδίως κατάστασης οφειλετών, υπέχει θέση τίτλου 
εκτελέσεως και εκτελείται σύμφωνα με τις ρητές δι¬ 
ατάξεις του Κ.Ε.Δ.Ε. Το συνολικό ποσό της Π.Ε.Ε.Π.Τ. 
(ασφαλιστικές εισφορές, πρόσθετα τέλη, λοιπές προ¬ 
σαυξήσεις) δεν αναπροσαρμόζεται, αλλά από την πρώτη 
του μεθεπόμενου μήνα της έκδοσής της επιβαρύνεται 
στο σύνολό του με τα πρόσθετα τέλη, που ισχύουν 


κάθε φορά για τις καθυστερούμενες εισφορές του Ορ¬ 
γανισμού. 

Η Π.Ε.Ε.Π.Τ. πρέπει να επιδίδεται στον ασφαλισμένο 
μέσα στον ίδιο μήνα της έκδοσής της και το αργότερο 
πριν από τη λήξη του πρώτου δεκαημέρου του επό¬ 
μενου μήνα. Σε περίπτωση που παρέλθει η ανωτέρω 
προθεσμία χωρίς να έχει επιδοθεί στον οφειλέτη, ακυ¬ 
ρώνεται, εκδίδεται νέα και επιδίδεται μέσα στην ίδια 
προθεσμία. 

Για διαστήματα που ήδη έχει εκδοθεί Π.Ε.Ε.Π.Τ. δεν 
δύναται να εκδοθεί νέα. 

Ο υπόχρεος οφειλέτης του Οργανισμού, στον οποίο 
εκδόθηκε Π.Ε.Ε.Π.Τ έχει δικαίωμα να ασκήσει ένσταση 
μέσα σε τριάντα (30) ημέρες από την επομένη της επί¬ 
δοσής της, ενώπιον των τοπικών επιτροπών ενστάσεων, 
πλην όμως η υποβολή ένστασης δεν αναστέλλει την 
εκτέλεση. 

Μετά την επίδοση της Π.Ε.Ε.Π.Τ. στον οφειλέτη και 
εφόσον δεν προσέλθει να εξοφλήσει ή να ρυθμίσει την 
οφειλή του μέχρι το τέλος του επόμενου μήνα από την 
κοινοποίησή της, αποστέλλεται σ’ αυτόν με απόδειξη 
παραλαβής ή με δικαστικό επιμελητή ΑΤΟΜΙΚΗ ΕΙΔΟ¬ 
ΠΟΙΗΣΗ, στην οποία αναφέρονται τα εξής στοιχεία: το 
ονοματεπώνυμο του οφειλέτη, ο αριθμός μητρώου, η 
διεύθυνση, προκειμένου περί εταιρειών η έδρα της εται¬ 
ρείας, το είδος της επιχείρησης, οι αριθμοί των ΠΕΕΠΤ, 
η χρονική περίοδος, το ποσό της οφειλής και η προθε¬ 
σμία εντός της οποίας πρέπει να εξοφληθεί, η οποία 
δεν μπορεί να είναι μεγαλύτερη από δέκα ημέρες. 

Αναγκαστικά μέτρα κατά υπόχρεου οφειλής προς το 
Ταμείο μας είναι: 

α) Η κατάσχεση κινητών είτε στα χέρια του οφειλέτου 
ή κινητών και απαιτήσεων αυτού σε χέρια τρίτου 

β) Η κατάσχεση ακινήτων 

Για την λήψη οποιουδήποτε αναγκαστικού μέτρου 
από τα παραπάνω απαιτείται η ΕΓΓΡΑΦΗ ΠΑΡΑΓΓΕΛΙΑ 
προς Δικαστικό Επιμελητή από τον αρμόδιο προϊστάμε¬ 
νο, ο οποίος θα λάβει εξουσιοδότηση κατόπιν απόφασης 
του Διοικητικού Συμβουλίου. 

Η παραγγελία θα περιέχει τα στοιχεία του οφειλέτη, 
το είδος της οφειλής, τη χρονική περίοδο που οφείλεται, 
τον αριθμό της Π.Ε.Ε.Π.Τ και το συνολικό ποσό αυτής. 

Η παραπέρα διαδικασία επιβολής κατάσχεσης επί 
κινητών και ακινήτων του οφειλέτη, η σύνταξη της 
ΣΧΕΤΙΚΗΣ ΕΚΘΕΣΗΣ ΑΝΑΓΚΑΣΤΙΚΗΣ ΚΑΤΑΣΧΕΣΗΣ, 
οι προβλεπόμενες επιδόσεις και λοιπές διατυπώσεις 
ανάγονται στα καθήκοντα του δικαστικού Επιμελητή, 
που θα έχει προσληφθεί για το λόγο αυτό, ως νόμω 
υπόλογου και υπόχρεου. 

Η ΕΚΘΕΣΗ ΚΑΤΑΣΧΕΣΗΣ νομίμως συντεταγμένη, 
παραδίδεται ή αποστέλλεται στον επισπεύδοντα Ορ¬ 
γανισμό μέσα σε δύο ημέρες από την διενέργεια της 
κατάσχεσης επί κινητών πραγμάτων, μέσα δε σε τρεις 
ημέρες από το πέρας της κατάσχεσης επί ακινήτων. 

Επόμενο στάδιο της διαδικασίας αναγκαστικής εκτέ¬ 
λεσης, είναι αυτό της ΕΚΔΟΣΗΣ ΠΡΟΓΡΑΜΜΑΤΟΣ ΠΛΕΙ- 
ΣΤΗΡΙΑΣΜΟΥ από τον αρμόδιο υπάλληλο, ή κατόπιν 
αναθέσεως από τον Δικαστικό Επιμελητή, το οποίο 
εκδίδεται επί μεν κατάσχεσης κινητών μετά από (15) 
δεκαπέντε ημέρες από την κατάσχεση, επί δε κατά- 

σχέσης ακινήτων μετά από (40) σαράντα ημέρες από 
την κατάσχεση. 

Σύμφωνα με τα άρθρα 20 & 41 του Κ.Ε.Δ.Ε. τα σχε¬ 
τικά Προγράμματα Πλειστηριασμού δημοσιοποιούνται 
(3) τρεις ημέρες τουλάχιστον πριν από τη διενέργεια 
Πλειστηριασμού επί κινητών, (20) είκοσι δε ημέρες επί 
ακινήτων. 

Τέλος δε τουλάχιστον 24 ώρες πριν τον Πλειστηρια- 
σμό, αποστέλλονται στο διορισθέντα επί του Πλειστηρι- 
ασμού υπάλληλο (Συμβολαιογράφο), όλα τα σχετικά και 
μέχρι τον χρόνο αυτόν συνταχθέντα έγγραφα καθ’ όλη 
τη διαδρομή της διαδικασίας αναγκαστικής εκτέλεσης, 
τα οποία αναφέρονται στις διατάξεις των άρθρων 21 
& 43 του Κ.Ε.Δ.Ε. 

Περαιτέρω την ευθύνη και επιμέλεια διενέργειας του 
Αναγκαστικού Πλειστηριασμού κινητών ή ακινήτων, έχει 
ο επί του Πλειστηριασμού υπάλληλος (Συμβολαιογρά¬ 
φος), ο οποίος ολοκληρώνει την όλη διαδικασία της 
αναγκαστικής εκτέλεσης. 

Για την κανονική εφαρμογή της διαδικασίας αναγκα¬ 
στικής είσπραξης και την αποφυγή πλημμελειών, θα 
πρέπει να τηρείται αρχείο, όπου χρονολογικά θα κα- 
ταχωρούνται οι Π.Ε.Ε.Π.Τ., οι Ατομικές Ειδοποιήσεις, οι 
έγγραφες παραγγελίες προς τους Δικαστικούς Επιμελη¬ 
τές για εκτέλεση Αναγκαστικής Κατάσχεσης, καθώς και 
τα εκδιδόμενα Προγράμματα Πλειστηριασμού κινητών 
και ακινήτων 

ΚΕΦΑΛΑΙΟ ΔΕΥΤΕΡΟ 
ΚΑΝΟΝΙΣΜΟΣ ΠΑΡΟΧΩΝ 

Άρθρο 13 

ΔΙΚΑΙΟΛΟΓΗΤΙΚΑ ΣΥΝΤΑΞΗΣ 
ΛΟΓΩ ΓΗΡΑΤΟΣ ΚΑΙ ΑΝΑΠΗΡΙΑΣ 

1. Αίτηση - Δήλωση (έντυπο της υπηρεσίας) 

2. Φωτοαντίγραφο αστυνομικής ταυτότητας επικυρω¬ 
μένο από την υπηρεσία ή οποιαδήποτε άλλη δημόσια 
αρχή, ή φωτοαντίγραφο διαβατηρίου, προκειμένου για 
αλλοδαπούς. 

3. Τα ασφαλιστικά βιβλιάρια όλων των φορέων, των 
οποίων ζητάει την προσμέτρηση χρόνου, καθώς και τις 
αποδείξεις ταχυπληρωμής. 

4. Σε περίπτωση συνυπολογισμού χρόνου χωρών ΕΕ 
ή Διμερών συμβάσεων: 

α) Κάρτες ασφάλισης, αριθμό μητρώου κοινωνικής 
ασφάλισης ( της χώρας του εξωτερικού) και οποιοδήπο- 
τε έγγραφο ή δικαιολογητικό, το οποίο να αποδεικνύει 
ασφάλιση σε φορέα ή φορείς χώρας εξωτερικού. 

β) Υπεύθυνη Δήλωση ν.1599/1986, στην οποία θα δη¬ 
λώνει την επωνυμία των εταιρειών που εργάσθηκε, την 
διεύθυνσή τους, το είδος της εργασίας που παρείχε 
σ’ αυτές, δηλ. μισθωτός - μη μισθωτός, καθώς και το 
επάγγελμα π.χ. εργάτης, μηχανικός κ.λ.π. Το χρονικό 
διάστημα (ημερομηνία έναρξης - λήξης) για το οποίο 
εργαζόταν στην κάθε συγκεκριμένη επιχείρηση, τον 
ασφαλιστικό φορέα του εξωτερικού, στον οποίο ήταν 
ασφαλισμένος και τις διευθύνσεις κατοικίας του για τα 
συγκεκριμένα χρονικά διαστήματα. 

γ) Για όσους είναι μόνιμοι κάτοικοι εξωτερικού, πι¬ 
στοποιητικό του Ελληνικού προξενείου της περιοχής 


του αιτούντα, στο οποίο να αναφέρεται η διεύθυνση 
κατοικίας του και από πότε έχει εγκατασταθεί ως μό¬ 
νιμος κάτοικος εξωτερικού. 

5. Γ ια τη διακοπή επαγγέλματος των επαγγελματιών, 
βιοτεχνών και εμπόρων, απαιτούνται κατά περίπτωση 
τα παρακάτω δικαιολογητικό: 

α) Βεβαίωση διακοπής επαγγέλματος της οικείας 
ΔΟΥ 

β) Σε περίπτωση που δεν έχει γίνει έναρξη στη ΔΟΥ, 
απαιτείται υπεύθυνη δήλωση του ν. 1599/1986 σφραγι¬ 
σμένη από την οικεία ΔΟΥ για τη διακοπή. 

γ) Αντίγραφο της τελευταίας δήλωσης στην εφορία 
ή πιστοποιητικό αρμοδίου Εμπορικού, Επαγγελματικού 
ή Βιοτεχνικού Επιμελητηρίου, από το οποίο να προκύ¬ 
πτει η εγγραφή του σ' αυτό, το είδος της ασκούμενης 
επιχείρησης, η ημερομηνία της διαγραφής του, καθώς 
και η τύχη της επιχείρησής του. 

δ) Εκκαθαριστικά σημειώματα φόρου εισοδήματος 
οικονομικού έτους μεταγενέστερου εκείνου της οριστι¬ 
κής παύσης των εργασιών του φυσικού προσώπου και, 
εφόσον κριθεί αναγκαίο, επίσημα αντίγραφα δηλώσεων 
φόρου εισοδήματος των αντίστοιχων ετών συνοδευό- 
μενα από αναλυτικά έντυπα. 

ε) Αν ήταν μέλος ΕΠΕ, απαιτείται συστατικό και τρο- 
ποποιητικό ή διαλυτικό καταστατικού της εταιρείας 
νόμιμα δημοσιευμένο και το αντίστοιχο ΦΕΚ καταχώ- 
ρησής του. 

ζ) Αν ήταν μέλος Ο.Ε., ή Ε.Ε. απαιτείται συστατικό και 
τροποποιητικό ή διαλυτικό καταστατικού της εταιρείας, 
νόμιμα δημοσιευμένο, από το οποίο να προκύπτει ότι 
είναι μέλος της εταιρείας για την οποία είχε ασφαλιστεί 
στον Ο.Α.Ε.Ε. (δημοσιεύεται στο οικείο Πρωτοδικείο, 
όπου είναι η έδρα της επιχείρησης). 

Αν ήταν μέλος Δ.Σ. Α.Ε με το ποσοστό που προβλέ- 
πεται από το καταστατικό του Οργανισμού, απαιτείται 
ΦΕΚ, στο οποίο θα είναι καταχωρημένο το καταστατικό 
της εταιρείας και θεωρημένο απόσπασμα πρακτικού της 
τελευταίας Γεν. Συνέλευσης της εταιρείας ή του Δ.Σ, 
από το οποίο να προκύπτει ότι απώλεσε την ιδιότητα 
του μέλους του Δ.Σ. της ΑΕ ή μειώθηκαν οι μετοχές 
του κάτω του προβλεπόμενου ποσοστού. Η θεώρηση 
του πρακτικού γίνεται από τον νόμιμο εκπρόσωπο της 
εταιρείας. 

6. Αν ασκούσε επάγγελμα για το οποίο απαιτείται 
ειδική άδεια, όπως ηλεκτρολόγου, φυσιοθεραπευτή, 
εκτελωνιστή, ιδιοκτήτη ψυχαγωγικών χώρων, βενζι¬ 
νοπώλη, οδικού μεταφορέα, εκπαιδευτή οδηγών κ.α., 
απαιτείται βεβαίωση από την οποία να προκύπτει η 
κατάθεση της ειδικής άδειας άσκησης επαγγέλματος 
(η βεβαίωση εκδίδεται από την Αρχή που είχε εκδώσει 
την συγκεκριμένη άδεια). 

7. Γ ια τη διακοπή του επαγγέλματος του αυτοκινητι¬ 
στή δικαιολογητικό που απαιτούνται είναι: 

α) Συμβόλαιο πώλησης του ΔΧ αυτοκινήτου ή φωτο¬ 
αντίγραφο επικυρωμένο του βιβλίου μεταβολών, εάν η 
μεταβίβαση έγινε στο υπουργείο Μεταφορών & Επι¬ 
κοινωνιών. 

β) Επαγγελματική άδεια οδηγού αυτοκινήτου, άδεια 
εκπαιδευτή οδηγών αυτοκινήτων και άδεια οδήγησης 
τρικύκλου, εάν υπάρχουν. Σε περίπτωση αφαιρέσεως 

της άδειας, υποβάλλεται η σχετική απόφαση της οικείας 
αρχής που βεβαιώνει την αφαίρεση. 

Σε περίπτωση απώλειας απαιτείται βεβαίωση της 
αρμόδιας Υπηρεσίας του Υπουργείου Μεταφορών & 
Επικοινωνιών, από την οποία να προκύπτει η παρακρά¬ 
τηση ή η έκδοση νέας άδειας. 

Σε περίπτωση μετατροπής της επαγγελματικής άδει¬ 
ας σε ερασιτεχνική ή εάν έχει τεθεί ειδική επισήμανση 
από το Υπουργείο Μεταφορών & Επικοινωνιών ότι «δεν 
ισχύει για επαγγελματική οδήγηση» υποβάλλεται φω¬ 
τοτυπία αυτής. 

γ) Ανάκληση άδειας λειτουργίας Σχολής οδηγών, (όταν 
υπάρχει σχολή), από την υπηρεσία που την εξέδωσε. 

8. Σε περίπτωση που επιθυμούν αναγνώριση στρατιω¬ 
τικής υπηρεσίας, χρόνου Εθνικής Αντίστασης, Δημοσίου 
κ.λ.π. υποβάλλονται αντίστοιχα μαζί με την αίτηση για 
απονομή σύνταξης και πιστοποιητικό τύπου Α' από τη 
στρατολογία, πιστοποιητικό αγωνιστή Εθνικής Αντίστα¬ 
σης, βεβαίωση Γ ενικού Λογιστηρίου κ.λ.π. 

9. Αντίγραφο συνταξιοδοτικής απόφασης του άλ¬ 
λου φορέα, (όταν πρόκειται για διπλοσυνταξιούχους 
ν.2084/1992). 

10. Επί πτώχευσης απαιτείται δικαστική απόφαση κή¬ 
ρυξης σε κατάσταση πτώχευσης και επί εκδοθείσας 
κατόπιν αιτήσεως του εμπόρου απαιτείται βεβαίωση του 
Γραμματέα του οικείου Πρωτοδικείου, από την οποία 
να προκύπτει η ημερομηνία υποβολής της. 

Για σύνταξη λόγω αναπηρίας, πέραν των ανωτέρω, 
απαιτούνται επί πλέον: 

1. Βεβαίωση κρατικού νοσοκομείου ή ιδιώτη γιατρού, 
ειδικού στην πάθηση, από την οποία να προκύπτει η 
πάθηση και η χρονολογία από την οποία πάσχει από 
τη συγκεκριμένη νόσο. 

2. Γ ια το βίαιο συμβάν απαιτούνται επί πλέον: 

α) Υπεύθυνη δήλωση ν.1599/1986 του υποψηφίου συ¬ 
νταξιούχου, στην οποία ν’ αναφέρονται οι ακριβείς συν¬ 
θήκες του βίαιου συμβάντος. 

β) Ένορκες βεβαιώσεις δύο τουλάχιστον αυτοπτών 
μαρτύρων (εφόσον υπάρχουν) για τις συνθήκες του 
συμβάντος. 

γ) Θεωρημένο απόσπασμα βιβλίου συμβάντων της 
τροχαίας, εφόσον πρόκειται για τροχαίο ατύχημα. 

δ) Ιατρικό πιστοποιητικό, από το οποίο να προκύπτει 
η πάθηση που προκλήθηκε από το βίαιο συμβάν (εκδί- 
δεται από ιδιώτη γιατρό που εξέτασε τον παθόντα ή 
από Νοσοκομείο, στο οποίο μεταφέρθηκε). 

ε) Οποιοδήποτε άλλο στοιχείο κριθεί αναγκαίο για 
την απόδειξη του βίαιου συμβάντος. 

3. Αν ο υποψήφιος συνταξιούχος είναι τυφλός ή πά¬ 
σχει από παρα-τετραπληγία, ή από τις άλλες ασθέ¬ 
νειες που προβλέπονται από την παρ.2 του άρθρου 5 
του ν.3232/2004, απαιτείται ιατρικό πιστοποιητικό από 
κρατικό νοσοκομείο, από το οποίο να προκύπτει ολική 
τύφλωση, όταν πρόκειται για τυφλό ή ότι πάσχει από 
παρά-τετραπληγία ή τις άλλες ασθένειες του άρθρου 
5 του ν.3232/2004. Αν ο ενδιαφερόμενος παίρνει επίδο¬ 
μα από τον Ο.Α.Ε.Ε., αρκεί φωτοτυπία της απόφασης 
χορήγησης του επιδόματος. 


Άρθρο 14 

ΔΙΑΔΙΚΑΣΙΑ ΑΠΟΝΟΜΗΣ ΣΥΝΤΑΞΗΣ 
ΛΟΓΩ ΓΗΡΑΤΟΣ 

1. Η αίτηση για σύνταξη λόγω γήρατος με τα προ- 
βλεπόμενα δικαιολογητικά υποβάλλεται στο αρμόδιο 
Περιφερειακό Τμήμα του τόπου δραστηριότητας του 
κάθε ασφαλισμένου. 

Ο καθ’ ύλην αρμόδιος υπάλληλος του Περιφερειακού 
Τμήματος κατά την παραλαβή και πρωτοκόλληση της 
σχετικής αίτησης ελέγχει την πληρότητα των υποβλη- 
θέντων δικαιολογητικών και σε περίπτωση που κάποια 
από τα προβλεπόμενα δικαιολογητικά λείπουν, ενημε¬ 
ρώνει τον υποψήφιο συνταξιούχο για την υποχρέωση 
υποβολής αυτών εντός τριμήνου, άλλως το αίτημά του 
θ’ απορριφθεί. 

Ο υποψήφιος συνταξιούχος ενημερώνεται ενυπόγρα¬ 
φα επί του σώματος της σχετικής αίτησης, οπότε αρ¬ 
χίζει η τρίμηνη προθεσμία για την υποβολή τους. Σε 
περίπτωση που από τον έλεγχο προκύψει έλλειψη και 
άλλων δικαιολογητικών, ενημερώνεται από το τμήμα 
συντάξεων με έγγραφο, που στέλνεται με απόδειξη πα¬ 
ραλαβής και έχει τρίμηνη προθεσμία για υποβολή των 
συμπληρωματικών δικαιολογητικών από της παραλαβής 
του εγγράφου. 

Στη συνέχεια ο υπάλληλος προβαίνει στην έκδοση 
πιστοποιητικού χρόνου ασφάλισης του υποψήφιου 
συνταξιούχου και διαβιβάζει το σχετικό φάκελλο του 
ενδιαφερομένου με όλα τα δικαιολογητικά και το πι¬ 
στοποιητικό του χρόνου ασφάλισης στο αρμόδιο Τμήμα 
Συντάξεων της Περιφερειακής Δ/νσης. 

2. Ο αρμόδιος υπάλληλος του ως άνω τμήματος συ¬ 
ντάξεων, αφού ελέγξει και βεβαιώσει το χρόνο ασφά¬ 
λισης και διαπιστώσει ότι ο υποψήφιος συνταξιούχος 
πληροί τις προϋποθέσεις συνταξιοδότησης (απαιτούμε- 
νος χρόνος ασφάλισης, ηλικία, διακοπή δραστηριότη¬ 
τας), προβαίνει στον υπολογισμό του ύψους της τυχόν 
οφειλής μετά των τελών καθυστέρησης, 

στον υπολογισμό των τελών καθυστέρησης της τελευ¬ 
ταίας πενταετίας στις ήδη καταβληθείσες εισφορές και 
τέλος προβαίνει στον υπολογισμό του ύψους της σύντα¬ 
ξης. Αν δεν υπάρχει οφειλή ή η οφειλή είναι μικρότερη 
από τα οριζόμενα από τις σχετικές διατάξεις όρια και 
δύναται να παρακρατηθεί από τη σύνταξη συμπληρώνε¬ 
ται το σχετικό Μηχανογραφικό Δελτίο και προωθείται 
ο φάκελλος για τις απαιτούμενες υπογραφές Ελέγχου, 
Προϊσταμένου και Δ/ντού. 

Μετά το πέρας των υπογραφών θα προχωρήσει στη 
μηχανογραφική Υπηρεσία για έκδοση συνταξιοδοτικής 
απόφασης, η οποία υπογράφεται από τον Δ/ντή και 
κοινοποιείται στο τμήμα εκκαθάρισης συντάξεων της 
Δ/νσης για τις περαιτέρω ενέργειες, όπως πληρωμή 
ποσών, κοινοποίηση απόφασης στον ενδιαφερόμενο 
κ.λ.π., όπως ορίζεται στον Οργανισμό Λειτουργίας του 
Ο.Α Ε.Ε.. 

3. Σε περίπτωση που υπάρχει οφειλή: 

α) Εάν ο υποψήφιος συνταξιούχος οφείλει εισφορές 
χωρίς να έχει κάνει ρύθμιση για την οφειλή του, αυτή 
υπολογίζεται με το ασφάλιστρο και τα πρόσθετα τέλη 
που ίσχυαν κατά την ημερομηνία της αίτησης συντα- 
ξιοδότησης,. 

β) Εάν ο υποψήφιος συνταξιούχος είχε ρυθμίσει την 
οφειλή του και κατέβαλε κανονικά τις δόσεις του μέ¬ 
χρι την υποβολή της αίτησης συνταξιοδότησης, τότε ο 
υπολογισμός του ύψους της υπόλοιπης οφειλής γίνεται 
σύμφωνα με τη ρύθμιση. 

γ) Στην περίπτωση που ο υποψήφιος συνταξιούχος, από 
τον οποίο είχαν ζητηθεί συμπληρωματικά δικαιολογητικά, 
δεν υπέβαλε αυτά εντός τριμήνου και δεν είχε απορρι- 
φθεί η αίτησή του, όπως ορίζει ο Κανονισμός Ασφάλισης 
και Παροχών, τότε το ποσό της τυχόν οφειλής υπολο¬ 
γίζεται σύμφωνα με το ισχύον ασφάλιστρο κατά την 
υποβολή της αίτησης συνταξιοδότησης, όπως ορίζεται 
στο α και β εδάφιο και η σύνταξή του αρχίζει από την 
υποβολή της αρχικής αίτησης συνταξιοδότησης. 

Σε περίπτωση που η οφειλή υπερβαίνει το ποσό του 
εκάστοτε οριζόμενου ανώτατου αριθμού των κατωτά- 
των ορίων σύνταξης, που μπορούν να παρακρατηθούν 
από τη σύνταξη, κοινοποιείται η οφειλή στον ενδιαφερό¬ 
μενο για την εξόφληση του ποσού πέραν του παραπάνω 
ορίου, όπως ορίζεται στον Κανονισμό Παροχών. 

Μετά την τακτοποίηση της οφειλής συμπληρώνεται 
το Μηχανογραφικό Δελτίο και ακολουθείται η διαδικα¬ 
σία της έκδοσης της συνταξιοδοτικής απόφασης, όπως 
ορίζεται παραπάνω. 

Αρθρο 15 

ΔΙΑΔΙΚΑΣΙΑ ΑΠΟΝΟΜΗΣ ΣΥΝΤΑΞΗΣ 
ΛΟΓΩ ΑΝΑΠΗΡΙΑΣ 

Η αίτηση για σύνταξη λόγω αναπηρίας με τα προ- 
βλεπόμενα δικαιολογητικά υποβάλλεται στο αρμόδιο 
Περιφερειακό Τμήμα του τόπου δραστηριότητας του 
κάθε ασφαλισμένου. 

Ο καθ’ ύλην αρμόδιος υπάλληλος του Περιφερειακού 
Τμήματος κατά την παραλαβή και πρωτοκόλληση της 
σχετικής αίτησης ελέγχει την πληρότητα των υποβλη- 
θέντων δικαιολογητικών και σε περίπτωση που κάποια 
από τα προβλεπόμενα δικαιολογητικά λείπουν, ενημε¬ 
ρώνει τον υποψήφιο συνταξιούχο για την υποχρέωση 
υποβολής αυτών εντός τριμήνου, άλλως το αίτημά του 
θ’ απορριφθεί. 

Ο υποψήφιος συνταξιούχος ενημερώνεται ενυπόγρα¬ 
φα επί του σώματος της σχετικής αίτησης, οπότε αρ¬ 
χίζει η τρίμηνη προθεσμία για την υποβολή τους. Σε 
περίπτωση που από τον έλεγχο προκύψει έλλειψη και 
άλλων δικαιολογητικών ενημερώνεται από το τμήμα 
συντάξεων με έγγραφο, που στέλνεται με απόδειξη πα¬ 
ραλαβής και έχει τρίμηνη προθεσμία για υποβολή των 
συμπληρωματικών δικαιολογητικών από της παραλαβής 
του εγγράφου. 

Ο υπάλληλος του Περιφερειακού Τμήματος ελέγχει τα 
δικαιολογητικά και εάν διαπιστώσει ότι συντρέχουν οι 
χρονικές προϋποθέσεις, δημιουργεί έναν υποφάκελλο 
με τα ιατρικά στοιχεία και τον διαβιβάζει στην αρμόδια 
Υγειονομική Επιτροπή του τόπου κατοικίας του για τη 
διαπίστωση της αναπηρίας του με κοινοποίηση στον 
ενδιαφερόμενο. 

Τον υποφάκελλο παραλαμβάνει η γραμματέας της 
Πρωτοβάθμιας Υγειονομικής Επιτροπής, η οποία ειδο¬ 
ποιεί τον ασφαλισμένο με απόδειξη παραλαβής για την 
ημέρα, την ώρα και τον τόπο εξέτασης αυτού. 


Η γραμματέας παρίσταται στις συνεδριάσεις και υπο¬ 
βοηθά το έργο της Υγειονομικής επιτροπής. Η υγειο¬ 
νομική επιτροπή εξετάζει τον υποψήφιο συνταξιούχο, 
ελέγχει τις ιατρικές γνωματεύσεις, παραπέμπει αυτόν 
για περαιτέρω εξετάσεις ή ολοκληρώνει την περίπτωσή 
του με τα υπάρχοντα ιατρικά στοιχεία και την κλινική 
εξέτασή του και συντάσσει την ιατρική γνωμάτευση και 
υπογράφει αυτήν. 

Μετά την ολοκλήρωση της διαδικασίας διαπίστωσης 
της αναπηρίας και την επιστροφή του υποφακέλλου 
μετά της ιατρικής γνωμάτευσης της Υγειονομικής Επι¬ 
τροπής τα διαβιβάζει όλα στο αρμόδιο Τμήμα Συντάξε¬ 
ων της Περιφερειακής Δ/νσης, αφού εν τω μεταξύ έχει 
γίνει ο έλεγχος των δικαιολογητικών, η βεβαίωση του 
χρόνου ασφάλισης και η έκδοση του πιστοποιητικού. 

Η ιατρική γνωμάτευση υπογράφεται εντός τριών ημε¬ 
ρών από τον αρμόδιο Προϊστάμενο της υγειονομικής 
Υπηρεσίας και τον αρμόδιο Δ/ντή της Περιφερειακής 
Δ/νσης και στη συνέχεια επιστρέφεται ο υποφάκελλος 
από το γραμματέα στο αρμόδιο Περιφερειακό Τμήμα. 

Σε περίπτωση που δεν συμφωνεί ο Προϊστάμενος 
της υγειονομικής υπηρεσίας και ο καθ’ ύλην αρμόδιος 
Δ/ντής με την γνωμάτευση της Υγειονομικής Επιτροπής 
( ποσοστό αναπηρίας, διάρκεια κ,λ.π.), ο γραμματέας 
υποχρεούται να διαβιβάσει τον υποφάκελλο με όλα τα 
δικαιολογητικά και την ιατρική γνωμάτευση στο γραμ¬ 
ματέα της δευτεροβάθμιας υγειονομικής επιτροπής για 
την περαιτέρω εξέταση του υποψηφίου συνταξιούχου, 
ο οποίος ενημερώνεται απ’ αυτήν εγγράφως, όπως και 
στην Πρωτοβάθμια Υγειονομική Επιτροπή . 

Μετά την εξέταση της δευτεροβάθμιας υγειονομικής 
επιτροπής, της οποίας η απόφαση είναι τελεσίδικη, ο 
υποφάκελλος με τα σχετικά δικαιολογητικά και με τη 
γνωμάτευση της δευτεροβάθμιας υγειονομικής επιτρο¬ 
πής διαβιβάζεται στο αρμόδιο Περιφερειακό Τμήμα. 

Σε περίπτωση που η Πρωτοβάθμια Υγειονομική Επι¬ 
τροπή δεν κρίνει τον υποψήφιο συνταξιούχο με το απαι- 
τούμενο συντάξιμο ποσοστό αναπηρίας (67%), η γνω¬ 
μάτευση υπογράφεται μερίμνη του γραμματέα εντός 3 
- 5 ημερών από τον Προϊστάμενο της Περιφερειακής 
Δ/νσης. 

Στη συνέχεια ο γραμματέας επιστρέφει τον υποφά¬ 
κελλο στο αρμόδιο Περιφερειακό Τμήμα, το οποίο ενη¬ 
μερώνει εγγράφως τον υποψήφιο συνταξιούχο ότι απερ- 
ρίφθη από την Υγειονομική Επιτροπή και έχει δικαίωμα 
έφεσης στη δευτεροβάθμια υγειονομική επιτροπή εντός 
μηνάς από την κοινοποίηση του σχετικού εγγράφου. 

Ο αρμόδιος υπάλληλος του Τμήματος Συντάξεων, αφού 
ελέγξει και βεβαιώσει το χρόνο ασφάλισης και διαπιστώ¬ 
σει την ύπαρξη των προϋποθέσεων (ποσοστό αναπηρίας, 
χρόνος ασφάλισης κ.λ.π.), ακολουθεί τη διαδικασία που 
περιγράφεται στη συνταξιοδότηση λόγω γήρατος. 

Η ίδια ως άνω διαδικασία ακολουθείται και για τους 
διακόψαντες τη δραστηριότητα και για τους μη διακό- 
ψαντες αυτήν. 

Οι μη διακόψαντες την δραστηριότητα υποβάλλουν 
αίτημα παραπομπής προς εξέταση στην υγειονομική 
επιτροπή και αφού κριθούν με το απαιτούμενο συντάξι¬ 
μο ποσοστό αναπηρίας διακόπτουν την δραστηριότητα 
τους και υποβάλλουν αίτηση για συνταξιοδότηση. 

Σε περίπτωση που μετά τον τελικό έλεγχο δεν πλη- 
ρούνται οι προϋποθέσεις σύνταξης λόγω αναπηρίας, 
εκδίδεται απορριπτική απόφαση, η οποία κοινοποιείται 
στον ενδιαφερόμενο με απόδειξη παραλαβής. 

Άρθρο 16 

ΠΑΡΑΤΑΣΗ ΑΝΑΠΗΡΙΑΣ 

Στη μηχανογραφική υπηρεσία του ΟΑΕΕ τηρείται αρ¬ 
χείο λήξεων των συντάξεων αναπηρίας. 

Τρεις μήνες πριν από την ημερομηνία λήξης της 
αναπηρίας, η ανωτέρω υπηρεσία σε συνεργασία με τη 
γραμματέα της Υγειονομικής Επιτροπής αποστέλλει στο 
συνταξιούχο έγγραφο παραπομπής του στην ΑΥΕ, όπου 
ορίζεται η ημέρα, η ώρα και ο τόπος της εξέτασης. 

Το έγγραφο κοινοποιείται στο Αρχείο του Τμήμα¬ 
τος Συντάξεων της Περιφερειακής Δ/νσης προκειμένου 
να αποστείλει τους συνταξιοδοτικούς φακέλους στην 
Α.Υ.Ε.. 

Η παραπομπή γίνεται στην υγειονομική επιτροπή του 
τόπου κατοικίας του συνταξιούχου. 

Αν ο συνταξιούχος έχει αλλάξει κατοικία, ο φάκελλός 
του αποστέλλεται στην υγειονομική επιτροπή του τόπου 
κατοικίας του και το σχετικό έγγραφο κοινοποιείται 
στον ίδιο, με την πληροφορία ν’ απευθυνθεί στη γραμ¬ 
ματέα της υγειονομικής επιτροπής για να του καθορίσει 
την ημερομηνία εξέτασής του και λοιπές ενέργειες. 

Στην περίπτωση αυτή ο συνταξιοδοτικός φάκελλός 
μετά το πέρας της εξέτασης, αποστέλλεται στο τμήμα 
συντάξεων της Περιφερειακής Δ/νσης της κατοικίας 
του συνταξιούχου. 

Κατά τα λοιπά ακολουθείται η διαδικασία που ισχύει 
για τους συνταξιοδοτούμενους για πρώτη φορά, όπως 
περιγράφεται παραπάνω. 

Αρθρο 17 

ΔΙΚΑΙΟΛΟΓΗΤΙΚΑ ΣΥΝΤΑΞΗΣ ΛΟΓΩ ΘΑΝΑΤΟΥ 
ΑΣΦΑΛΙΣΜΕΝΟΥ 

Αα. ΕΠΙΖΩΝ ΣΥΖΥΓΟΣ 

1. Αίτηση - Δήλωση (έντυπο της υπηρεσίας) 

2. Στοιχεία τα οποία αποδεικνύουν την επαγγελματι¬ 
κή κατάσταση του θανόντος, όπως αναφέρονται στις 
περιπτώσεις γήρατος και αναπηρίας. 

3. Αντίγραφο ληξιαρχικής πράξης θανάτου ή δικαστική 
απόφαση, όταν πρόκειται για αφάνεια ή φυλάκιση του 
ασφαλισμένου. 

4. Αντίγραφο ληξιαρχικής πράξης γάμου και ελλείψει 
αυτής πιστοποιητικό της αρμόδιας Μητρόπολης ή του 
αρμόδιου Αρχιερατικού Επιτρόπου ή του αρμόδιου Δή¬ 
μου ή Κοινότητας, όταν πρόκειται για τέλεση πολιτικού 
γάμου. 

Για τις περιπτώσεις γόμων που τελέσθηκαν στην αλ¬ 
λοδαπή ή γόμων μεταξύ ετεροδόξων ή αλλοθρήσκων, 
υποβάλλεται πιστοποιητικό ή βεβαίωση των αρμοδίων 
θρησκευτικών ή εκκλησιαστικών αρχών ή της Ελληνι¬ 
κής Προξενικής Αρχής ή των αρμόδιων πολιτικών αρ¬ 
χών, προκειμένου να αποδειχθεί η τέλεση πολιτικού 
γάμου. Αν δεν υπάρχει κανένα από τα στοιχεία αυτά, 
υποβάλλεται ένορκη βεβαίωση σε Ειρηνοδίκη ή Συμ¬ 
βολαιογράφο. 


Αν έχει καταστραφεί το αρχείο του αρμόδιου ληξιαρ¬ 
χείου ή της Μητρόπολης ή άλλης αρμόδιας αρχής, γε¬ 
γονός που αποδεικνύεται με βεβαίωση των ίδιων αυτών 
αρχών για την καταστροφή του, υποβάλλεται ένορκη 
βεβαίωση σε Ειρηνοδίκη ή Συμβολαιογράφο. 

Αν δεν έχουν καταστραφεί τα αρχεία, αλλά δεν 
υπάρχουν σ’ αυτά στοιχεία για την τέλεση του γάμου, 
υποβάλλεται αντίγραφο απόφασης του αρμόδιου δι¬ 
καστηρίου, από την οποία θα προκύπτει ότι τελέστηκε 
ο γάμος. 

5. Πιστοποιητικό της Δημοτικής ή Κοινοτικής Αρχής 
για τη σύνθεση της οικογένειας του θανόντος ασφαλι¬ 
σμένου (οικογενειακής κατάστασης). 

6. Πιστοποιητικό Γραμματέως Πρωτοδικών, από το 
οποίο να προκύπτει ότι δεν λύθηκε ο γάμος από την 
τέλεση μέχρι το θάνατο. 

7. Φωτοαντίγραφο Αστυνομικής Ταυτότητας της αι- 
τούσης ή του αιτούντος επικυρωμένο από την υπηρεσία 
ή από οποιαδήποτε άλλη Αρχή. 

8. Όταν ο θάνατος οφείλεται σε βίαιο συμβάν απαι¬ 
τούνται: 

α) Υπεύθυνη δήλωση του ν. 1599/1986 του υποψηφίου 
συνταξιούχου, στην οποία ν’ αναφέρονται οι ακριβείς 
συνθήκες του βίαιου συμβάντος. 

β) Ένορκες βεβαιώσεις δύο τουλάχιστον αυτοπτών 
μαρτύρων ( εφόσον υπάρχουν) για τις συνθήκες του 
συμβάντος. 

γ) Θεωρημένο απόσπασμα βιβλίου συμβάντων της 
τροχαίας, εφόσον πρόκειται για τροχαίο ατύχημα. 

δ) Ιατρικό πιστοποιητικό από το οποίο να προκύπτει 
ότι ο θάνατος προκλήθηκε από το βίαιο συμβάν (εκδί- 
δεται από ιδιώτη γιατρό που εξέτασε τον θανόντα ή 
από νοσοκομείο που μεταφέρθηκε). 

ε) Οποιοδήποτε άλλο στοιχείο κριθεί αναγκαίο για 
την απόδειξη του βίαιου συμβάντος. 

9. Στοιχεία από τα οποία να αποδεικνύεται ότι το βίαιο 
συμβάν επήλθε κατά την εκτέλεση της εργασίας ή εξ 
αφορμής αυτής, όπως τιμολόγια, δελτία αποστολής, 
φορτωτικές κ.λ.π.. 

10. Εάν κατά την ημερομηνία του θανάτου ο επιζών 
των συζύγων είναι ανάπηρος σωματικά ή πνευματικά, 
απαιτείται ιατρική γνωμάτευση που να βεβαιώνει την 
αναπηρία του. 

11. Μετά την παρέλευση της τριετίας από το θάνατο, 
ο επιζών σύζυγος πρέπει να υποβάλλει εκκαθαριστικό 
εφορίας και υπεύθυνη δήλωση, στην οποία να δηλώνει 
αν εργάζεται ή συνταξιοδοτείται. 

12. Σε περίπτωση που συνταξιοδοτείται από άλλον 
φορέα, υποχρεούται να υποβάλλει συνταξιοδοτική από¬ 
φαση. 

13. Εάν ο θάνατος του ασφαλισμένου επήλθε προ 
της παρόδου εξαμήνου από την τέλεση του γάμου και 
η χήρα τελεί σε κατάσταση εγκυμοσύνης, απαιτείται 
ιατρική γνωμάτευση που να βεβαιώνει αυτή. 

Αβ. ΤΕΚΝΑ - ΕΓΓΟΝΟΙ - ΠΡΟΓΟΝΟΙ 

1. Τα δικαιολογητικά των περ. 1,2,3,5,7 και 8 της παραγ. 
Αα του παρόντος άρθρου. 

2. Δικαστική απόφαση για υιοθεσία του τέκνου προ¬ 
κειμένου για θετό, εφόσον η υιοθεσία έλαβε χώρα ένα 
έτος πριν το θάνατο ή τη χορήγηση της σύνταξης. 

3. Υπεύθυνη δήλωση ότι το τέκνο δεν εργάζεται και 
δεν συνταξιοδοτείται εξ’ ιδίου δικαιώματος από κανένα 
φορέα κύριας ασφάλισης ή από το Δημόσιο. 

4. Ιατρική γνωμάτευση, από την οποία να βεβαιώνεται 
η πάθηση και η εξ’ αυτής ανικανότητα προς εργασία 
(όταν πρόκειται για τέκνο ανίκανο για κάθε βιοποριστική 
εργασία). 

5. Βεβαίωση της οικείας σχολής ότι συνεχίζει τις 
σπουδές του και παρακολουθεί κανονικά (όταν πρό¬ 
κειται για τέκνο που σπουδάζει). 

6. Αντίγραφο φορολογικής δήλωσης ή εκκαθαριστικό 
της Εφορίας του τελευταίου έτους,(όταν πρόκειται για 
ενήλικο ή ανίκανο τέκνο). 

7. Σε περίπτωση κληρονομιάς (καταστήματος, αυτο¬ 
κινήτου, επιχείρησης κ.λ.π.) εάν επιφέρεται εξ’ αυτής 
υποχρεωτική ασφάλιση, υποχρεούται να προσκομίσει 
στοιχεία αποξένωσης. 

Εάν το τέκνο είναι ανήλικο ή ανίκανο για κάθε βιοπο¬ 
ριστική εργασία, τα ανωτέρω δικαιολογητικά υποβάλ¬ 
λονται από το γονέα ή τον επίτροπο αυτού. 

8. Σε περίπτωση που δικαιούχος είναι εγγονός ή προ¬ 
γονός, απαιτείται η υποβολή ληξιαρχικών πράξεων θα¬ 
νάτου των γονέων. 

9. Διαζευκτήριο ( όταν πρόκειται για διαζευγμένες 
θυγατέρες). 

Αγ. ΓΟΝΕΙΣ (Φυσικοί ή θετοί). 

1. Τα δικαιολογητικά των περιπτώσεων 1,2, 3, 5, 7, 8 και 
9 της παραγράφου Αα του παρόντος άρθρου. 

2. Αντίγραφο φορολογικής δήλωσης του θανόντος 
του τελευταίου έτους προ του θανάτου 

3. Εκκαθαριστικό Εφορίας του αιτούντος του τελευ¬ 
ταίου έτους και ελλείψει αυτού υπεύθυνη δήλωση του 
ν. 1599/1986, στην οποία να δηλώνει, εάν εργάζεται, εάν 
ασκεί επάγγελμα, εάν συνταξιοδοτείται, ποιο είναι το 
ετήσιο εισόδημά του, καθώς και ότι κατοικούσε μαζί με 
το θανόντα ή συντηρούνταν από αυτόν. 

4. Δικαστική απόφαση υιοθεσίας, εφόσον η υιοθεσία 
έλαβε χώρα τρία τουλάχιστον συμπληρωμένα χρόνια 
προ του θανάτου του υιοθετηθέντος τέκνου. 

Άρθρο 18 

ΔΙΚΑΙΟΛΟΓΗΤΙΚΑ ΓΙΑ ΣΥΝΤΑΞΗ 
ΛΟΓΩ ΘΑΝΑΤΟΥ ΣΥΝΤΑΞΙΟΥΧΟΥ 
(ΜΕΤΑΒΙΒΑΣΗ ΣΥΝΤΑΞΗΣ) 

Αα. ΕΠΙΖΩΝ ΣΥΖΥΓΟΣ 

1. Αίτηση - Δήλωση (έντυπο της Υπηρεσίας) 

2. Αντίγραφο ληξιαρχικής πράξης θανάτου ή δικαστική 
απόφαση, όταν πρόκειται για αφάνεια ή φυλάκιση του 
συνταξιούχου. 

3. Αντίγραφο ληξιαρχικής πράξης γάμου και ελλείψει 
αυτής πιστοποιητικό της αρμόδιας Μητρόπολης ή του 
αρμόδιου Αρχιερατικού Επιτρόπου ή του αρμόδιου Δή¬ 
μου ή Κοινότητας, όταν πρόκειται για τέλεση πολιτικού 
γάμου. 

Για τις περιπτώσεις γόμων που τελέσθηκαν στην 
αλλοδαπή ή γόμων μεταξύ ετεροδόξων ή αλλοθρήσκων, 
υποβάλλεται πιστοποιητικό ή βεβαίωση των αρμοδίων 
θρησκευτικών ή εκκλησιαστικών αρχών ή της Ελληνι¬ 
κής Προξενικής Αρχής ή των αρμόδιων πολιτικών αρ¬ 
χών, προκειμένου να αποδειχθεί η τέλεση πολιτικού 


γάμου. Αν δεν υπάρχει κανένα από τα στοιχεία αυτά 
υποβάλλεται ένορκη βεβαίωση σε Ειρηνοδίκη ή Συμ¬ 
βολαιογράφο. 

Αν έχει καταστραφεί το αρχείο του αρμόδιου ληξιαρ¬ 
χείου ή της Μητρόπολης ή άλλης αρμόδιας αρχής, γε¬ 
γονός που αποδεικνύεται με βεβαίωση των ίδιων αυτών 
αρχών για την καταστροφή του, υποβάλλεται ένορκη 
βεβαίωση σε Ειρηνοδίκη ή Συμβολαιογράφο. 

Αν δεν έχουν καταστραφεί τα αρχεία, αλλά δεν 
υπάρχουν σ’ αυτά στοιχεία για την τέλεση του γάμου, 
υποβάλλεται αντίγραφο απόφασης του αρμόδιου δι¬ 
καστηρίου, από την οποία θα προκύπτει ότι τελέστηκε 
ο γάμος. 

4. Πιστοποιητικό της Δημοτικής ή Κοινοτικής Αρχής 
για τη σύνθεση της οικογένειας του θανόντος συντα¬ 
ξιούχου (οικογενειακής κατάστασης). 

5. Πιστοποιητικό Γραμματέως Πρωτοδικών, από το 
οποίο να προκύπτει ότι δεν λύθηκε ο γάμος από την 
τέλεση μέχρι το θάνατο. 

6. Φωτοαντίγραφο Αστυνομικής Ταυτότητας της αι- 
τούσης ή του αιτούντος επικυρωμένο από την υπηρεσία 
ή από οποιαδήποτε άλλη Αρχή. 

7. Εάν κατά την ημερομηνία του θανάτου ο επιζών 
των συζύγων είναι ανάπηρος σωματικά ή πνευματικά, 
απαιτείται ιατρική γνωμάτευση που να βεβαιώνει την 
αναπηρία του (ν.2676/1997 άρθρ.62,63) 

8. Μετά την παρέλευση της τριετίας από το θάνατο, 
ο επιζών σύζυγος πρέπει να υποβάλλει εκκαθαριστικό 
εφορίας και υπεύθυνη δήλωση, στην οποία να δηλώνει 
αν εργάζεται ή συνταξιοδοτείται. 

9. Σε περίπτωση που συνταξιοδοτείται από άλλον 
φορέα υποχρεούται να προσκομίσει συνταξιοδοτική 
απόφαση. 

10. Εάν ο θάνατος του ασφαλισμένου επήλθε προ 
της παρόδου 24 μηνών από την τέλεση του γάμου και 
η χήρα τελεί σε κατάσταση εγκυμοσύνης, απαιτείται 
ιατρική γνωμάτευση που να βεβαιώνει αυτή. 

Αβ. ΤΕΚΝΑ - ΕΓΓΟΝΟΙ - ΠΡΟΓΟΝΟΙ 

1. Τα δικαιολογητικά των περ. 1,2,4 και 6 της παραγ. 
Βα του παρόντος άρθρου. 

2. Δικαστική απόφαση για υιοθεσία του τέκνου προ¬ 
κειμένου για θετό, εφόσον η υιοθεσία έλαβε χώρα ένα 
έτος πριν το θάνατο ή τη χορήγηση της σύνταξης. 

3. Υπεύθυνη δήλωση ότι το τέκνο δεν εργάζεται και 
δεν συνταξιοδοτείται εξ ιδίου δικαιώματος από κανένα 
φορέα κύριας ασφάλισης ή από το Δημόσιο. 

4. Ιατρική γνωμάτευση, από την οποία να βεβαιώνεται 
η πάθηση και η εξ αυτής ανικανότητα προς εργασία 
(όταν πρόκειται για τέκνο ανίκανο για κάθε βιοποριστική 
εργασία). 

5. Βεβαίωση της οικείας σχολής ότι συνεχίζει τις 
σπουδές του και παρακολουθεί κανονικά (όταν πρό¬ 
κειται για τέκνο που σπουδάζει). 

6. Αντίγραφο φορολογικής δήλωσης ή εκκαθαριστικό 
της Εφορίας του τελευταίου έτους, (όταν πρόκειται για 
ενήλικο ή ανίκανο τέκνο). 

7. Σε περίπτωση κληρονομιάς (καταστήματος, αυτο¬ 
κινήτου, επιχείρησης κ.λ.π.) εάν επιφέρεται εξ αυτής 
υποχρεωτική ασφάλιση, υποχρεούται να προσκομίσει 
στοιχεία αποξένωσης. 

Εάν το τέκνο είναι ανήλικο ή ανίκανο για κάθε βιοπο¬ 
ριστική εργασία, τα ανωτέρω δικαιολογητικά υποβάλ¬ 
λονται από το γονέα ή τον επίτροπο αυτού. 

8. Σε περίπτωση που δικαιούχος είναι εγγονός ή προ¬ 
γονός, απαιτείται η υποβολή ληξιαρχικών πράξεων θα¬ 
νάτου των γονέων. 

9. Διαζευκτήριο (όταν πρόκειται για διαζευγμένες θυ¬ 
γατέρες). 

Αγ. ΓΟΝΕΙΣ (Φυσικοί - θετοί). 

1. Τα δικαιολογητικά των περιπτώσεων 1,2,4, και 6 της 
παραγράφου Βα του παρόντος άρθρου. 

2. Αντίγραφο φορολογικής δήλωσης του θανόντος 
του τελευταίου έτους προ του θανάτου. 

3. Εκκαθαριστικό Εφορίας του αιτούντος του τελευ¬ 
ταίου έτους και ελλείψει αυτού υπεύθυνη δήλωση του 
ν.1599/1986, θεωρημένη από την αρμόδια ΔΥΟ, στην 
οποία να δηλώνει, εάν εργάζεται, εάν ασκεί επάγγελ¬ 
μα, εάν συνταξιοδοτείται, ποιο είναι το ετήσιο εισόδημά 
του, καθώς και ότι κατοικούσε μαζί με το θανόντα ή 
συντηρούνταν από αυτόν. 

4. Δικαστική απόφαση υιοθεσίας, εφόσον η υιοθεσία 
έλαβε χώρα τρία τουλάχιστον συμπληρωμένα χρόνια 
προ του θανάτου του υιοθετηθέντος τέκνου. 

Άρθρο 19 

ΔΙΑΔΙΚΑΣΙΑ ΑΠΟΝΟΜΗΣ ΣΥΝΤΑΞΗΣ ΛΟΓΩ ΘΑΝΑΤΟΥ. 

1. α) Κατά την υποβολή της αίτησης για απονομή 
σύνταξης λόγω θανάτου ασφαλισμένου για τον έλεγ¬ 
χο των δικαιολογητικών, τον καθορισμό και την εξό¬ 
φληση της οφειλής κ.λ.π. ακολουθείται η διαδικασία, 
που προβλέπεται και για την απονομή σύνταξης λόγω 
γήρατος. 

β) Στην περίπτωση χορήγησης σύνταξης σε ανίκανο 
τέκνο ακολουθείται η διαδικασία των συντάξεων λόγω 
αναπηρίας. 

2. α) Για την απονομή σύνταξης λόγω θανάτου συντα¬ 
ξιούχου (μεταβίβαση σύνταξης) η αίτηση και τα απαιτού- 
μενα δικαιολογητικά μετά την πρωτοκόλλησή τους από 
τη Γραμματεία του τμήματος Διοικητικής Υποστήριξης, 
θα παραλαμβάνονται από υπάλληλο ή υπαλλήλους του 
Τμήματος Συντάξεων, θα συσχετίζονται με το συνταξιο- 
δοτικό φάκελλο του θανόντος, ο οποίος θα ζητείται από 
το Αρχείο του τμήματος συντάξεων και στη συνέχεια 
θα παραδίδονται στους αρμόδιους υπαλλήλους για την 
έκδοση συνταξιοδοτικής απόφασης. 

Εάν κατά τη μελέτη των στοιχείων απαιτηθεί να υπο¬ 
βληθούν συμπληρωματικά δικαιολογητικά ή άλλη εξα¬ 
κρίβωση, η σχετική αλληλογραφία θα γίνεται από τον 
υπάλληλο που χειρίζεται την υπόθεση. 

β) Σε κάθε περίπτωση που απαιτείται για τη χορήγηση 
ή τη συνέχιση της σύνταξης γνωμάτευση της Υγειο¬ 
νομικής Επιτροπής, η παραπομπή θα γίνεται από το 
τμήμα συντάξεων. 

Άρθρο 20 

ΔΙΚΑΙΟΛΟΓΗΤΙΚΑ ΓΙΑ ΤΗΝ ΑΠΟΔΟΣΗ 
ΤΩΝ ΚΛΗΡΟΝΟΜΙΚΩΝ 

1. Αιτήσεις όλων των κληρονόμων ή αίτηση ενός εξ’ 
αυτών και εξουσιοδοτήσεις των λοιπών με θεωρημένο 
το γνήσιο της υπογραφής τους. 


2. Ληξιαρχική πράξη θανάτου. 

3. Πιστοποιητικό της Δημοτικής ή Κοινοτικής Αρχής 
για τη σύνθεση της οικογένειας του θανόντος ασφαλι¬ 
σμένου (εγγυτέρων συγγενών). 

4. Πιστοποιητικό πρωτοδικείου περί μη δημοσίευσης 
διαθήκης. 

5. Σε περίπτωση που έχει δημοσιευθεί διαθήκη απαι¬ 
τούνται: 

α) Αντίγραφο της διαθήκης. 

β) Επικυρωμένο αντίγραφο των πρακτικών της δη¬ 
μοσίευσής της. 

γ) Πιστοποιητικό του οικείου πρωτοδικείου ότι δεν 
έχει προσβληθεί η διαθήκη 

δ) Πιστοποιητικό ότι δεν υπάρχει άλλη διαθήκη στο 
όνομά του. 

6. Υπεύθυνες δηλώσεις των κληρονόμων, στις οποίες 
θα δηλώνουν τον Α.Φ.Μ. και τη Δ.Ο.Υ., όπου υποβάλλουν 
φορολογικές δηλώσεις. 

7. Βεβαίωση της ΔΟΥ περί δηλώσεως του κληρονο¬ 
μούμενου ποσού, ή αντίγραφο της δήλωσης, όταν αυτό 
υπερβαίνει το εκάστοτε καθοριζόμενο από το Υπουρ¬ 
γείο Οικονομικών όριο. 

Αρθρο 21 
ΑΠΟΡΡΙΠΤΙΚΕΣ 

Σε περίπτωση που από τον έλεγχο των υποβληθέντων 
δικαιολογητικών από το τμήμα συντάξεων προκύπτει ότι 
ο ασφαλισμένος δεν πληροί τους όρους και τις προϋ¬ 
ποθέσεις συνταξιοδότησης ή έχει παρέλθει το τρίμηνο 
από την ημερομηνία που έλαβε γνώση, χωρίς να υποβά¬ 
λει τα συμπληρωματικά δικαιολογητικά, τότε η αίτηση 
συνταξιοδότησης απορρίπτεται και κοινοποιείται στον 
ενδιαφερόμενο η απορριπτική απόφαση. 

Πριν την έκδοση της απορριπτικής απόφασης εφαρ¬ 
μόζονται οι διατάξεις του άρθρου 46 του ν.2676/1999 
περί του δικαιώματος προηγούμενης ακρόασης του 
ενδιαφερομένου. 

Στην περίπτωση που υπάρχει διαδοχική ασφάλιση, 
η απορριπτική απόφαση κοινοποιείται στον αρμόδιο 
φορέα κατά φθίνουσα σειρά, όπως ορίζεται από τις εκά¬ 
στοτε ισχύουσες διατάξεις της διαδοχικής ασφάλισης 

Αρθρο 22 

ΔΙΑΔΟΧΙΚΗ ΑΣΦΑΛΙΣΗ 

Όταν με την αίτηση συνταξιοδότησης ζητείται η προ- 
σμέτρηση χρόνου άλλων φορέων τηρείται η διαδικασία 
όπως αναφέρεται ανωτέρω στην απονομή σύνταξης. 

Εάν ο υποψήφιος συνταξιούχος είναι αυτοκινητιστής 
και από τα υποβληθέντα στοιχεία (ασφαλιστικά βιβλιά¬ 
ρια, ένσημα ΙΚΑ ή άλλων φορέων, υπεύθυνες δηλώσεις 
κ.λ.π.) προκύπτει παράλληλη ασφάλισή του μεταξύ ΤΣΑ 
και άλλου φορέα πριν την 31.10.1979, εάν είχε την ιδιότη¬ 
τα του οδηγού, ή πριν την 30.6.1974, αν είχε την ιδιότητα 
του ιδιοκτήτη αυτοκινήτου, τότε θα ζητείται από τον 
συμμετέχοντα φορέα ανάλυση του χρόνου του κατά 
μήνα και έτος, προκειμένου να αφαιρεθεί από το ΤΣΑ 
υποχρεωτικά ο χρόνος παράλληλης ασφάλισης, σύμφω¬ 
να με τις διατάξεις του ν.δ 4197/1961 και ν.δ. 404/1974. 

Η απάντηση του φορέα στέλνεται στο αρμόδιο Τμήμα 

Συντάξεων της Περιφερειακής Δ/νσης. Κατά τα άλλα θα 
ακολουθείται η διαδικασία, όπως ορίζεται ανωτέρω, με 
την υποχρέωση του αρμοδίου υπαλλήλου του Τμήματος 
Συντάξεων να στείλει το έγγραφο για συμμετοχή των 
άλλων φορέων στη σύνταξη του υποψηφίου συνταξιού¬ 
χου στην περίπτωση διαδοχικής ασφάλισης. 

Το εν λόγω έγγραφο συμμετοχής στην περίπτωση που 
υπάρχει αίτημα αναγνώρισης στρατιωτικής υπηρεσίας, 
Δημοσίου κ.λ.π. στέλνεται μετά την έκδοση της σχετικής 
απόφασης αναγνώρισης από το Τμήμα Ασφάλισης και 
Εσόδων της Περιφερειακής Δ/νσης και την αποδοχή 
της ή μη από τον ασφαλισμένο. 

Μετά την απάντηση του συμμετέχοντα φορέα ακολου¬ 
θείται η ίδια διαδικασία για την έκδοση συνταξιοδοτικής 
απόφασης, όπως ανωτέρω ορίζεται. 

Άρθρο 23 

ΣΥΜΜΕΤΕΧΩΝ ΦΟΡΕΑΣ Ο Ο.Α.Ε.Ε 

Σε περίπτωση που ο ΟΑΕΕ είναι συμμετέχων φορέας 
σε σύνταξη γήρατος, αναπηρίας και θανάτου, τα έγγρα¬ 
φα από τον απονέμοντα φορέα θα παραλαμβάνονται 
από το Τμήμα Διοικητικής Υποστήριξης της Περιφερει¬ 
ακής Δ/νσης. 

Μετά την πρωτοκόλληση, υπάλληλος ή υπάλληλοι του 
Τμήματος συντάξεων της Περιφερειακής Δ/νσης θα τα 
παραλαμβάνουν, θα τα συσχετίζουν με τους φακέλλους 
των υποψηφίων συνταξιούχων, τους οποίους θα ζητούν 
από τα αρμόδια Περιφερειακά Τμήματα και στη συνέ¬ 
χεια θα τα παραδίδουν στους αρμόδιους υπαλλήλους 
για την έκδοση της σχετικής απόφασης συμμετοχής. 

Εάν κατά τη μελέτη των στοιχείων απαιτηθεί να υπο¬ 
βληθούν συμπληρωματικά δικαιολογητικά ή άλλη εξα¬ 
κρίβωση, η σχετική αλληλογραφία θα γίνεται από τον 
υπάλληλο που χειρίζεται την κάθε υπόθεση. 

Μετά τον έλεγχο των στοιχείων του φακέλλου και προ 
της έκδοσης της σχετικής απόφασης, εάν διαπιστωθεί 
ότι υπάρχει οφειλή, με έγγραφο κοινοποιείται αυτή στον 
υποψήφιο συνταξιούχο και απαιτείται η εξόφλησή της. 

Η σχετική απόφαση συμμετοχής θα εκδοθεί μετά την 
ολοσχερή εξόφληση. 

Το ποσό της οφειλής καταβάλλεται πάντα με το 
ασφάλιστρο και τα πρόσθετα τέλη που ισχύουν κατά 
την ημέρα καταβολής. 

Μετά την κοινοποίηση της σχετικής απόφασης ο 
φάκελλος αρχειοθετείται στο αρχείο του Τμήματος 
Συντάξεων. 

Σε περίπτωση που δεν πληρούνται οι προϋποθέσεις 
για έκδοση απόφασης συμμετοχής, ενημερώνονται εγ- 
γράφως ο ασφαλισμένος και ο απονέμων φορέας και ο 
φάκελλος επιστρέφεται στο αρχείο του Περιφερειακού 
Τ μήματος. 

Αρθρο 24 

ΠΑΡΑΠΛΗΓΙΚΑ ΕΠΙΔΟΜΑΤΑ 

1. Για παραπληγικά επιδόματα ασφαλισμένου ή μελών 
της οικογένειας του, η αίτηση και τα δικαιολογητικά 
υποβάλλονται στο Περιφερειακό Τμήμα της οικείας Πε¬ 
ριφερειακής Δνσης και ακολουθείται η ίδια διαδικασία 
των συντάξεων αναπηρίας. 


Ο υποφάκελλος με τα δικαιολογητικά, ο οποίος δημι- 
ουργείται, στέλνεται στο τμήμα συντάξεων της Δ/νσης 
για έκδοση σχετικής απόφασης. 

Μετά την κοινοποίηση της απόφασης ο υποφάκελλος 
θα παραμένει σε ειδικό αρχείο του Τμήματος Συντάξε¬ 
ων, η δε απόφαση κοινοποιείται στο αρμόδιο Περιφε¬ 
ρειακό Τμήμα, προκειμένου να τοποθετηθεί στον κυρίως 
φάκελλο του ασφαλισμένου. 

Σε περίπτωση συνταξιοδότησης του ασφαλισμένου, 
ο υποφάκελλος ενσωματώνεται με το συνταξιοδοτικό 
φάκελλο . 

2. Για παραπληγικά επιδόματα συνταξιούχου ή μελών 
της οικογένειας του, η αίτηση και τα δικαιολογητικά 
υποβάλλονται στην Περιφερειακή Δ/νση και ακολου¬ 
θείται η διαδικασία των συντάξεων λόγω θανάτου συ¬ 
νταξιούχου. 

3. Για παράταση του παραπληγικού επιδόματος η σχε¬ 
τική αίτηση και τα δικαιολογητικά θα υποβάλλονται στο 
αρμόδιο τμήμα συντάξεων της Περιφερειακής Δ/νσης, 
θα συσχετίζεται η αίτηση με τον παραπληγικό φάκελ¬ 
λο από τους υπαλλήλους του Τμήματος Συντάξεων, οι 
οποίοι είναι υποχρεωμένοι να παραδίδουν τους φα¬ 
κέλους στους αρμόδιους υπαλλήλους για παραπομπή 
στην Υγειονομική επιτροπή του τόπου κατοικίας του 
αιτούντος και έκδοση σχετικής απόφασης. 

Η μηχανογραφική Υπηρεσία του ΟΑΕΕ τηρεί αρχείο 
δικαιούχων του παραπληγικού επιδόματος και τους ενη¬ 
μερώνει πριν από τη λήξη του, προκειμένου να υποβάλ¬ 
λουν σχετική αίτηση για την παράτασή του. 

Άρθρο 25 

ΛΕΙΤΟΥΡΓΙΑ ΥΓΕΙΟΝΟΜΙΚΩΝ ΕΠΙΤΡΟΠΩΝ 

1. Οι Πρωτοβάθμιες και Δευτεροβάθμιες Υγειονομικές 
Επιτροπές προβλέπονται από τον Κανονισμό Ασφάλι¬ 
σης και Παροχών (άρθρο 22 π.δ. 258/2005). Οι ανωτέρω 
Επιτροπές βρίσκονται σε απαρτία, όταν είναι παρόντα 
όλα τα μέλη τους, αποφαίνονται κατά πλειοψηφία και 
γράφεται πάνω στη γνωμάτευση και η γνώμη του τυχόν 
μειοψηφούντος. Αρμόδια για την εξέταση είναι η Πρω¬ 
τοβάθμια Υγειονομική Επιτροπή του τόπου κατοικίας 
του ασφαλισμένου και στην περίπτωση που σ’ αυτόν 
δεν λειτουργεί Πρωτοβάθμια Υγειονομική Επιτροπή για 
οποιοδήποτε λόγο, η Επιτροπή ορίζεται από το Διοι¬ 
κητικό Συμβούλιο. Αρμόδια Δευτεροβάθμια Υγειονομική 
Επιτροπή είναι αυτή, στην οποία υπάγεται τοπικά η 
Πρωτοβάθμια. 

2. Οι Πρωτοβάθμιες Υγειονομικές Επιτροπές είναι 
αρμόδιες για τη διαπίστωση από ιατρικής άποψης της 
φύσης, των αιτίων, της έκτασης και της διάρκειας της 
σωματικής ή της πνευματικής πάθησης ή βλάβης ή 
εξασθένησης του αιτούμενου σύνταξη, είτε ως άμεσα 
ασφαλισμένου, είτε ως μέλους οικογένειας θανόντος 
ασφαλισμένου ή συνταξιούχου. 

Η ανικανότητα για εργασία καθορίζεται με βάση αφ’ 
ενός τη φυσική αναπηρία, αφ’ ετέρου την επίδραση 
αυτής επί του ασκουμένου επαγγέλματος σε συνδυασμό 
με την ηλικία του εξεταζομένου, τη δυνατότητα 'άσκη- 
σης άλλου επαγγέλματος και τη δυνατότητα συνέχισης 
της λειτουργίας του και εκφράζεται σε ποσοστό επί 
τοις εκατό (%). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στις περιπτώσεις κατά τις οποίες προκύπτει από τα 
στοιχεία ( νοσηλεία σε Νοσοκομείο ή Κλινική, Πιστοποι¬ 
ητικό Στρατολογίας τύπου Α ή λοιπά στοιχεία) ότι η πά¬ 
θηση του εξεταζόμενου προϋπήρχε της ασφάλισης του 
ΟΑΕΕ, τότε από την ΑΥΕ θα καθορίζεται η ανικανότητα 
αυτού από την επιδείνωση της πάθησής του, συνεπεία 
της επίδρασης του ασκουμένου επαγγέλματος. 

Επίσης οι ανωτέρω Επιτροπές κρίνουν σε περίπτωση 
αναπηρίας, εάν ο ανίκανος προς άσκηση του επαγ¬ 
γέλματος του δεν μπορεί να αυτοεξυπηρετηθεί και 
έχει ανάγκη συμπαράστασης άλλου προσώπου, ή πά¬ 
σχει από παρα-τετραπληγία ή και τις άλλες ασθένειες 
που προβλέπονται από την παρ.2 του άρθρου 5 του 
ν.3232/2004 και δικαιούται του σχετικού επιδόματος, 
καθώς και για οποιοδήποτε αίτημα ασφαλισμένου ή 
συνταξιούχου, για τη χορήγηση του οποίου απαιτείται 
γνωμάτευση υγειονομικής επιτροπής. Οι Υγειονομικές 
Επιτροπές δύνανται για υποβοήθηση του έργου τους 
να παραγγέλνουν την ενέργεια πάσης (ρύσεως κλινικής 
ή εργαστηριακής εξέτασης και να υποβάλλουν τον υπό 
εξέταση σε παρατήρηση καθορίζοντας και τον τρόπο 
ενέργειας. 

3. Ο αϊτών σύνταξη αναπηρίας ή οποιαδήποτε άλλη 
παροχή, για την οποία απαιτείται ιατρική γνωμάτευση 
ασφαλισμένος, οφείλει να υποβάλλει έκθεση ιατρού, 
που να αναφέρει λεπτομερώς τα συνιστώντα την ανα¬ 
πηρία περιστατικά. Η έκθεση με τα τυχόν υπάρχοντα 
στον ατομικό φάκελλο του αιτούντος ιατρικά στοιχεία 
διαβιβάζεται από την Υπηρεσία στην αρμόδια Υγειονο¬ 
μική Επιτροπή, ενώ συγχρόνως η Υπηρεσία ειδοποιεί 
εγγράφως τον ενδιαφερόμενο περί των λεπτομερειών 
εξέτασής του από την Υγειονομική Επιτροπή (ημέρα, 
ώρα, τόπος κ.λ.π.). 

Εάν δεν προσέλθει ο αϊτών εντός εξαμήνου από την 
ορισθείσα για εξέταση ημέρα, η επιτροπή επιστρέφει 
τα δικαιολογητικά στην αρμόδια Υπηρεσία χωρίς να 
αποφανθεί σχετικά. 

Σε εξαιρετικές περιπτώσεις, κατά τις οποίες η κα¬ 
τάσταση της υγείας του αιτούντος δεν επιτρέπει την 
μετακίνησή του για να εμφανισθεί ενώπιον της οικείας 
Υγειονομικής Επιτροπής για εξέταση και εφόσον τούτο 
προκύπτει από έκθεση Δ/ντή ιατρού Κρατικού Νοσοκο¬ 
μείου ή Κοινοτικού ιατρού ή θεράποντος ιατρού, στην 
οποία πρέπει απαραιτήτως να παρέχονται πλήρη στοι¬ 
χεία περί της εξέλιξης της ασθένειας και της παρούσας 
κατάστασης, η Επιτροπή γνωματεύει κατόπιν επιτόπιας 
εξέτασης του αιτούντος ή μέλους αυτής, κατά προτί¬ 
μηση του ελεγκτή ιατρού του ΟΑΕΕ. 

4. Η γνωμάτευση της Πρωτοβάθμιας Υγειονομικής 
Επιτροπής υπόκειται σε έφεση ενώπιον της αρμόδιας 
Δευτεροβάθμιας Υγειονομικής Επιτροπής, που ασκεί¬ 
ται από μεν τον ενδιαφερόμενο εντός ανατρεπτικής 
προθεσμίας ενός μηνάς από την κοινοποίηση αυτής, 
από δε τον Οργανισμό από τους καθ’ ύλην αρμόδιους 
Προϊσταμένους Δ/νσεων ή Τμημάτων, μετά τη γνώμη 
του Υγειονομικού τους Οργάνου, εντός της ίδιας προ¬ 
θεσμίας από την κατά τα άνω κοινοποίηση της απόφα¬ 
σης, σε όσες περιπτώσεις η επιτροπή δεν έλαβε υπόψη 
πράγματα που έχουν ουσιώδη επιρροή στη μόρφωση 
γνώμης, ή πλανήθηκε σχετικά με εκτίμηση πραγματικών 


γεγονότων ή εάν η επιτροπή δέχτηκε και πράγματα σαν 
αληθή χωρίς τη συνηθισμένη κλινική ή εργαστηριακή 
εξέταση ή θα έπρεπε να διατάξει και δεν διέταξε περί 
αυτών απόδειξη, καθώς και εάν από τα υπάρχοντα στην 
έδρα της Υγειονομικής Επιτροπής ελλειπή αποδεικτικά 
μέσα καθίσταται δυσχερής η μόρφωση ακριβούς γνώμης 
περί της αναπηρίας του αιτούντος. 

5. Η έφεση κατά της απόφασης της Πρωτοβάθμιας 
Υγειονομικής Επιτροπής ασκείται με έγγραφη δήλωση 
του ενδιαφερομένου. 

Μετά την παραλαβή της προσφυγής ορίζεται το ταχύ¬ 
τερο ημέρα και ώρα συζήτησης της υπόθεσης, κατά την 
οποία υποχρεωτικά παρίσταται και ο ενδιαφερόμενος, 
πλην των περιπτώσεων εκείνων, κατά τις οποίες η με¬ 
τακίνηση του ασθενή είναι αδύνατη, οπότε η Επιτροπή 
γνωματεύει μετά από επιτόπια εξέταση του ασθενή. 

Η Δευτεροβάθμια Υγειονομική Επιτροπή αποφαίνεται 
επί εφέσεων ασφαλισμένων ή του Οργανισμού κατά 
αποφάσεων των Πρωτοβαθμίων Υγειονομικών επιτρο¬ 
πών αυτού, που αναφέρονται στην εξακρίβωση ή βεβαί¬ 
ωση περί της ύπαρξης αναπηρίας και γενικά περί της 
ανικανότητας προς άσκηση του επαγγέλματος. 

Μετά την έκδοση της τελικής απόφασης διαβιβάζεται 
εκ νέου ο φάκελλος στο αρμόδιο ασφαλιστικό όργανο 
για ενέργεια των δεόντων, επί τη βάσει της απόφασης 
της Δευτεροβάθμιας Υγειονομικής Επιτροπής, η οποία 
είναι τελεσίδικη. 

6. Οι γνωματεύσεις των Υγειονομικών Επιτροπών είναι 
έγγραφες και ειδικώς αιτιολογημένες και υποβάλλονται 
στην Υπηρεσία, στην οποία εκκρεμεί το αίτημα του 
εξεταζόμενου. Απαγορεύεται απολύτως οποιαδήποτε 
ανακοίνωση στοιχείου αυτής σε οποιονδήποτε εκτός 
του ίδιου του ενδιαφερομένου, ο οποίος δύναται να 
λάβει αντίγραφο της γνωμάτευσης των Υγειονομικών 
Επιτροπών, κατόπιν αιτήσεώς του. 

Η ισχύς της απόφασης αυτής αρχίζει την 1.1.2007. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 11044 (2) 

Έγκριση σύναψης συμβάσεων μίσθωσης έργου στο 
Πνευματικό Κέντρο Δήμου Οινοφύτων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

Τις διατάξεις του άρθρου 6 του ν. 2527/1997, 

Τις διατάξεις των ν. 2503/1997 και 2539/1997, 

Την υπ’αριθμ. 2/2006 απόφαση του Διοικητικού Συμ¬ 
βουλίου του Ν.Π. Πνευματικό Κέντρο Δήμου Οινοφύτων 
για προγραμματισμό πρόσληψης προσωπικού με σύμβα¬ 
ση μίσθωσης έργου για το έτος 2006, για την κάλυψη 
αναγκών αυτού, 

Το υπ’αριθμ. 42807/4.8.2006 έγγραφο του 
ΥΠ. ΕΣ.Δ.Δ.Κ.Α. σύμφωνα με το οποίο με την υπ’αριθμ. 
ΔΙΠΓΊ/Φ ΕΓΚΡ. 1/300/15982/28.7.2006 απόφαση της επι¬ 
τροπής του άρθρου 2 παρ. 1 της ΠΥΣ 55/1998 και την υπ’ 
αριθμ. 41292/4.8.2006 απόφαση κατανομής του Υφυπουρ¬ 
γού Εσωτερικών Δημόσιας Διοίκησης και Αποκέντρωσης 
με τις οποίες εγκρίθηκαν δύο (2) θέσεις Γυμναστών για 
τα τμήματα παραδοσιακών χορών, καράτε και χόκεϊ, 
μία (1) θέση Δασκάλας κλασσικού μπαλέτου και μία (1) 
θέση Δασκάλας μοντέρνου χορού, με σύμβαση μίσθω¬ 
σης έργου για ένα (1) έτος, για την κάλυψη αναγκών του 
Πνευματικού Κέντρου Δήμου Οινοφύτων, 

Το γεγονός ότι είναι εγγεγραμμένες στον προϋπολο¬ 
γισμό του Ν.Π. Πνευματικό Κέντρο Δήμου Οινοφύτων οι 
σχετικές πιστώσεις, 

Την από 3.4.2006 γνωμοδότηση του δικηγόρου Θηβών 
Μιχάλη Λίγγου, αποφασίζουμε: 

Εγκρίνουμε τη σύναψη συμβάσεων μίσθωσης έργου 
του Ν.Π. Πνευματικό Κέντρο Δήμου Οινοφύτων με δύο 
(2) Γυμναστές για τα τμήματα παραδοσιακών χορών, 
καράτε και χόκεϊ, μία (1) δασκάλα κλασσικού μπαλέτου 
και μία (1) δασκάλα μοντέρνου χορού υπό τις παρακάτω 
προϋποθέσεις οι οποίες θα αποτελέσουν και όρους των 
αντίστοιχων συμβάσεων. 

Οι ανωτέρω θα απασχοληθούν σε έργο αντίστοιχο 
της ειδικότητας εκάστου. 

Η χρονική διάρκεια των συμβάσεων μίσθωσης έργου 
καθορίζεται σε δέκα (10) μήνες. 

Το συνολικό ποσό αμοιβής των Γυμναστών ορίζεται 
στο ποσό των 10.500 €, για τη δασκάλα κλασσικού 
μπαλέτου στο ποσό των 3.500 € και για τη δασκάλα 
μοντέρνου χορού το ποσό των 3.500 € επίσης. 

Ως τόπος εκτέλεσης του έργου ορίζεται το Πνευμα¬ 
τικό Κέντρο Οινοφύτων. 

Το Ν.Π. Πνευματικό Κέντρο Δήμου Οινοφύτων, εκτός 
των ανωτέρω όρων, υποχρεούται να καθορίσει επιπλέον 
τους τυχόν αναγκαίους όρους για κάθε άλλη λεπτομέ¬ 
ρεια σχετικά με τα δικαιώματα και τις υποχρεώσεις ενός 
εκάστου εκ των συμβαλλομένων μερών στις συμβάσεις 
μίσθωσης έργου που θα υπογραφούν και οι οποίες θα 
καταρτιστούν, σύμφωνα με τις διατάξεις του άρθρου 6 
του ν. 2527/1997. Τα προς ανάθεση έργα δεν ανάγονται 
στα συνήθη καθήκοντα των υπαλλήλων του Ν.Π. Πνευ¬ 
ματικό Κέντρο Δήμου Οινοφύτων και απαγορεύεται η 
ανανέωση ή η παράταση των συμβάσεων αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 31 Αυγούστου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθ. 014 11908 (3) 

Έγκριση σύναψης συμβάσεων μίσθωσης έργου στο Ν.Π. 
Δημοτικός Αθλητικός Οργανισμός Δήμου Οινοφύ- 
των. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

Τις διατάξεις του άρθρου 6 του ν. 2527/1997, 

Τ ις διατάξεις των ν. 2503/97 και 2539/1997, 


Την υπ’αριθμ. 3/2006 απόφαση του Διοικητικού Συμ¬ 
βουλίου του Ν.Π. Δημοτικός Αθλητικός Οργανισμός Οι- 
νοφύτων για προγραμματισμό πρόσληψης προσωπικού 
με σύμβαση μίσθωσης έργου για το έτος 2006, για την 
κάλυψη αναγκών αυτού, 

Το υπ’ αριθμ. 42807/4.8.2006 έγγραφο του ΥΠ. 
ΕΣ.Δ.Δ.Κ.Α. σύμφωνα με το οποίο με την υπ’αριθμ. ΔΙΠΠ/ 
Φ ΕΓΚΡ. 1/300/15982/28.7.2006 απόφαση της επιτροπής 
του άρθρου 2 παρ. 1 της ΠΥΣ 55/1998 και την υπ’αριθμ. 
41292/4.8.2006 απόφαση κατανομής του Υφυπουργού 
Εσωτερικών Δημόσιας Διοίκησης και Αποκέντρωσης 
με τις οποίες εγκρίθηκαν μία (1) θέση Γ ιατρού Παθο¬ 
λόγου ή Καρδιολόγου, μία (1) θέση Γυμναστή, μία (1) 
θέση Προπονητή Ποδοσφαίρου ανδρών, μία (1) θέση 
προπονητή ποδοσφαίρου για ακαδημίες και μία (1) θέση 
φυσιοθεραπευτή, με σύμβαση μίσθωσης έργου για ένα 
(1) έτος, για την κάλυψη αναγκών του Δημοτικού Αθλη¬ 
τικού Οργανισμού Δήμου Οινοφύτων, 

Το γεγονός ότι είναι εγγεγραμμένες στον προϋπολο¬ 
γισμό του Ν.Π. Δημοτικός Αθλητικός Οργανισμός Δήμου 
Οινοφύτων οι σχετικές πιστώσεις, 

Την από 3.4.2006 γνωμοδότηση του δικηγόρου Θηβών 
Μιχάλη Λίγγου, αποφασίζουμε: 

Εγκρίνουμε τη σύναψη συμβάσεων μίσθωσης έργου 
του Ν.Π. Δημοτικός Αθλητικός Οργανισμός Δήμου Οινο- 
φύτων με έναν (1) γιατρό Παθολόγο ή Καρδιολόγο, έναν 
(1) Γυμναστή, έναν (1) Προπονητή ποδοσφαίρου ανδρών, 
έναν (1) προπονητή ποδοσφαίρου για ακαδημίες, έναν 
(1) φυσιοθεραπευτή υπό τις παρακάτω προϋποθέσεις οι 
οποίες θα αποτελέσουν τους όρους των αντίστοιχων 
συμβάσεων. 

Οι ανωτέρω θα απασχοληθούν σε έργο αντίστοιχο 
της ειδικότητας εκάστου. 

Η χρονική διάρκεια των συμβάσεων μίσθωσης έργου 
καθορίζεται σε ένα (1) έτος. 

Το ποσό αμοιβής του Γ ιατρού είναι 4.000 €, του προ¬ 
πονητή ποδοσφαίρου ανδρών 5.000 €, του προπονητή 
ποδοσφαίρου ακαδημιών 5.000 €, του φυσιοθεραπευτή 
7.000 € και του γυμναστή 5.000 €. 

Ως τόπος εκτέλεσης του έργου ορίζονται οι Υπηρεσί¬ 
ες του Δημοτικού Αθλητικού Οργανισμού Οινοφύτων. 

Το Ν.Π. Δημοτικός Αθλητικός Οργανισμός Δήμου Οι- 
νοφύτων, εκτός των ανωτέρω όρων, υποχρεούται να 
καθορίσει επιπλέον τους τυχόν αναγκαίους όρους για 
κάθε άλλη λεπτομέρεια σχετικά με τα δικαιώματα και 
τις υποχρεώσεις ενός εκάστου εκ των συμβαλλομένων 
μερών στις συμβάσεις μίσθωσης έργου που θα υπογρα- 
φούν και οι οποίες θα καταρτιστούν, σύμφωνα με τις 
διατάξεις του άρθρου 6 του ν. 2527/1997. 

Τα προς ανάθεση έργα δεν ανάγονται στα συνήθη 
καθήκοντα των υπαλλήλων του Ν.Π. Δημοτικός Αθλητι¬ 
κός Οργανισμός Δήμου Οινοφύτων και απαγορεύεται η 
ανανέωση ή η παράταση των συμβάσεων αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 31 Αυγούστου 2006 
Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΟΙΚ. 11189 (4) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Κο- 
ρώνειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

- 31 του ν. 3013/2002 

-15 παρ.1 του ν. 3260/2004 

- 6 του ν. 2527/1997 

2. Την από 13-1-2004 Γνωμοδότηση της ΚΕΔΚΕ. 

3. Τα υπ’αριθμ. ΟΔΕΚΕΠ/6901/8-9-2005, Φ.7/2/7772/ΟΔΕ- 
ΚΕΠ/14-10-2005, Φ. 10307/17-5-2006,Φ.7 ΟΔΕ ΚΕΠ/11123/6- 
5-2006 έγγραφα του ΥΠΕΣΔΔΑ με τα οποία παρέχονται 
διευκρινήσεις και οδηγίες για τη συμπλήρωση των συμ¬ 
βάσεων των ΚΕΠ. 

4. Το υπ’αριθμ. ΟΔΕΚΕΠ/12690/17.7.2006 έγγραφο του 
Υφυπουργού ΥΠΕΣΔΔΑ Απόστολου Ανδρεουλάκου, το 
οποίο αφορά στην κατανομή συμβάσεων μίσθωσης 
έργου δωδεκάμηνης διάρκειας σε ΚΕΠ των οποίων οι 
συμβάσεις λήγουν κατά τη χρονική περίοδο από 1.9.2006 
έως 31.12.2006 και σύμφωνα με τις οδηγίες του οποίου 
θα πρέπει να συναφθεί η κατανεμηθείσα σύμβαση (επι¬ 
συνάπτεται), αποφασίζουμε: 

1) Εγκρίνουμε τη σύναψη μίας (1) σύμβασης μίσθωσης 
έργου από το Δήμο Κορώνειας διάρκειας (12) μηνών, με 
την προϋπόθεση της προηγούμενης λύσης της σύμβα¬ 
σης μίσθωσης έργου η οποία επρόκειτο να λήξει κατά 
το χρονικό διάστημα από 1.9.2006 έως 31.12.2006 καθώς 
με την προϋπόθεση εφαρμογής των παρακάτω όρων: 

2.1 Λύση της προηγούμενης σύμβασης, που επρόκειτο 
να λήξει κατά το χρονικό διάστημα από 1.9.2006 έως 
31.12.2006 με κοινή απόφαση και των δύο μερών (επισυ¬ 
νάπτεται σχετικό υπόδειγμα λύσης της σύμβασης). 

2.2 Ταχυδρομική αποστολή της ηλεκτρονικά συναφθεί- 
σας σύμβασης στο ΥΠΕΣΔΔΑ μαζί με την κοινή απόφα¬ 
ση λύσης της προηγούμενης σύμβασης (σε διαφορετική 
περίπτωση η νέα σύμβαση δε θα γίνεται δεκτή και θα 
επιστρέφεται). 

2.3 Σε περίπτωση αποχώρησης, παραίτησης, διακοπής 
κ.λ,π. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ του ΥΠΕΣΔΔΑ, 
το οποίο θα πρέπει να έχει ενημερωθεί από την αρμόδια 
υπηρεσία των Ο.Τ.Α Α’ και Β’ βαθμού. Σε διαφορετική 
περίπτωση το ΥΠΕΣΔΔΑ δε θα κάνει δεκτή τη σύμβαση 
αλλά και δεν θα τη χρηματοδοτήσει. 

3. Τόπος εκτέλεσης του έργου είναι η έδρα του οι¬ 
κείου ΚΕΠ. 

4. Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.5.2006 ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: 

χρηματοδότηση από το ΠΔΕ ΕΠ ΚτΠ-ΣΑΕ055/3 του 
ΥΠΕΣΔΔΑ με μηνιαία αμοιβή συμβασιούχου 880 ευρώ, 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: 


χρηματοδότηση από τον τακτικό προϋπολογισμό ενώ 
για το ύψος της μηνιαίας αμοιβής αντιστοιχούν οι εξής 
υποπεριπτώσεις: 

2.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 ο συμβασιούχος αν έχει συμπληρώσει διαδοχικές 
συμβάσεις μίσθωση έργου άνω των 24 μηνών, λαμβάνει 
μηνιαία αποζημίωση 1000 ευρώ (με ημερομηνία έναρ¬ 
ξης του δικαιώματος αυτού του ύψους αμοιβής την 
1.2.2005). 

5. Η ανωτέρω σύμβαση λήγει αυτοδίκαια από τη χρονι¬ 
κή στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 10 Αυγούστου 2006 

Ο Γενικός Γραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθ. 10329+10274 (5) 

Έγκριση πρόσληψης προσωπικού με σύμβαση μίσθω¬ 
σης έργου στην Κοινοτική Αναπτυξιακή Επιχείρη¬ 
ση Κυριακίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 και 6 του ν. 
2527/1997 και τις όμοιες του άρθρου 14 παρ.2 περ.ΐγ 
του ν.2190/1994. 

2. Τα υπ’αριθμ. 14196/2003 και 28077/17.8.2000 έγγραφα 
του ΥΠ.ΕΣ.Δ.Δ.Α. που αφορούν προσλήψεις προσωπικού 
στις επιχειρήσεις των ΟΤΑ. 

3. Την υπ’αριθμ. 2007/25.7.2006 εισήγηση του Προέδρου 
της Κοινότητας Κυριακίου για την πρόσληψη από την 
Κοινοτική Αναπτυξιακή Επιχείρηση Κυριακίου προσω¬ 
πικού με σύμβαση μίσθωσης έργου. 

4. Την υπ’ αριθμ. 4/2006 απόφαση του Διοικητικού 
Συμβουλίου της Κοινοτικής Αναπτυξιακής Επιχείρησης 
Κυριακίου, που αφορά πρόσληψη προσωπικού με σύμ¬ 
βαση μίσθωσης έργου για την κάλυψη των αναγκών 
αυτής, 

5. Την από 25.7.2006, γνωμοδότηση του δικηγόρου 
Λειβαδιάς Αλεξάνδρου Σοφιανάτου, αποφασίζουμε: 

Εγκρίνουμε την σύναψη σύμβασης μίσθωσης έργου 
στην Κοινοτική Αναπτυξιακή Επιχείρηση Κυριακίου με 
ένα (1) άτομο Πανεπιστημιακής Εκπαίδευσης υπεύθυνο 
για τα οικονομικά και λογιστικά συστήματα της Επιχεί¬ 
ρησης, υπό τις παρακάτω προϋποθέσεις, οι οποίες θα 
αποτελέσουν και όρους της σύμβασης αυτής. 

1. Ο/Η ανωτέρω, θα αναλάβει την οικονομική και λο¬ 
γιστική παρακολούθηση της επιχείρησης των οικονο¬ 
μικών αυτής, την εξισορρόπηση της και γενικότερα την 
οικονομική και λογιστική τακτοποίηση αυτής, δηλαδή 
παρακολούθηση εσόδων-εξόδων, επαφές με αρμόδιες 
Υπηρεσίες ΙΚΑ, Δ.Ο.Υ. και προμηθευτές για την διεκ¬ 
περαίωση των θεμάτων της-μεθόδευση ενεργειών για 
την ομαλή λειτουργία της και κατάθεση εισηγήσεων και 

προτάσεων για το θέμα αυτό, σύμφωνα με τον εσωτε¬ 
ρικό κανονισμό Υπηρεσιών αυτής. 

2. Η χρονική διάρκεια της σύμβασης αυτής θα είναι 
ένα (1) έτος. 

3. Το συνολικό ποσό της αμοιβής του ανωτέρω ορί¬ 
ζεται στο ποσό των 17.000,00€ άνευ ΦΠΑ. 

4. Τόπος εκτέλεσης του έργου θα είναι η Κοινότητα 
Κυριακίου καθώς και το γραφείο όπου στεγάζεται η 
Επιχείρηση. 

5. Η Κοινοτική Αναπτυξιακή Επιχείρηση Κυριακίου, 
εκτός των ανωτέρω όρων, υποχρεούται να καθορίσει 
επιπλέον τους τυχόν αναγκαίους όρους, για κάθε άλλη 
λεπτομέρεια σχετικά με τα δικαιώματα και τις υπο¬ 


χρεώσεις ενός εκάστου εκ των συμβαλλομένων μερών 
στην σύμβαση μίσθωσης έργου που θα υπογράφει και 
η οποία θα καταρτισθεί σύμφωνα με τις διατάξεις του 
άρθρου 6 του ν. 2527/1997. 

6. Η δαπάνη θα βαρύνει τον προϋπολογισμό της Επι¬ 
χείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 29 Αυγούστου 2006 

Ο Γενικός Γραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: ΙτΙΙρ://νννννν.βΙ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Σε έντυπη μορφή 

Από το Ιπίβτπβί 

Α' (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 















